open-index/open-wikipedia-markdown huggingface dataset:
হিৰৌট গুয়েব্ৰে চেলাছি

**হিৰৌট গুয়েব্ৰে চেলাছি** (জন্ম-১৯৫২) এগৰাকী ইথিঅ'পিয়াৰ কূটনীতিবিদ আৰু মানৱ অধিকাৰৰ অধিবক্তা। ৰাষ্ট্ৰসংঘত কেইবাটাও জ্যেষ্ঠ পদত অধিষ্ঠিত হৈ শেহতীয়াকৈ ২০১৬ চনৰ ১২ ফেব্ৰুৱাৰীৰ পৰা ২০১৭ চনৰ ৬ আগষ্টলৈকে পশ্চিম আফ্ৰিকা আৰু চাহেলৰ কাৰ্যালয়ৰ উপ-বিশেষ প্ৰতিনিধি (ডি এছ আৰ এছ জি) হিচাপে কাৰ্যনিৰ্বাহ কৰিছিল। ইয়াৰ পূৰ্বে ২০১৪ চনৰ ৩১ জানুৱাৰীত ইটালীৰ ৰোমানো প্ৰ'ডিৰ পিছত ৰাষ্ট্ৰসংঘৰ সচিব প্ৰধান বান কি মুনে ২০১৪ চনৰ ১ মে'ত ছাহেলৰ বিশেষ দূত আৰু চাহেলৰ কাৰ্যালয়ৰ মুৰব্বী হিচাপে নিযুক্তি দিছিল।

পেৰিছত অধ্যয়ন সম্পূৰ্ণ কৰাৰ পিছত গুয়েব্ৰে চেলাছিয়ে আদিছ আবাবালৈ উভতি যায় আৰু তাৰ পৰাই তেওঁ আইন চৰ্চা কৰি বিশিষ্ট কেৰিয়াৰ গঢ়িছিল আৰু ইথিঅ'পিয়া চৰকাৰৰ ভিতৰত বৈদেশিক পৰিক্ৰমা মন্ত্ৰালয়ত পদবীত অধিষ্ঠিত হৈছিল। মেংগিষ্টু হাইলে মাৰিয়ামৰ একনায়কত্ববাদী শাসন ব্যৱস্থাৰ সক্ৰিয় বিৰোধিতা কৰি তেওঁক ২৫ বছৰৰ পৰা ৩০ বছৰ বয়সলৈকে পাঁচ বছৰ কাৰাগাৰত ভৰাই থোৱা হয়।  ১৯৯৮ চনৰ পৰা ২০০৪ চনলৈকে তেওঁ আফ্ৰিকান মহিলা শান্তি আৰু উন্নয়ন সমিতিৰ মুখ্য কাৰ্যবাহী বিষয়াৰ পদত অধিষ্ঠিত হয়, যিখন শান্তি আৰু নিৰাপত্তা বিষয়ত মহিলাৰ জড়িততাৰ পৰামৰ্শদাতা অংগ হিচাপে কাম কৰিবলৈ আফ্ৰিকাৰ অৰ্থনৈতিক আয়োগ আৰু আফ্ৰিকান ইউনিয়নে যৌথভাৱে স্থাপন কৰিছিল। তেতিয়া তেওঁ হৰ্ণ, ইষ্ট আৰু চেণ্ট্ৰেল আফ্ৰিকাৰ অক্সফাম আঞ্চলিক শান্তি নিৰ্মাণ আৰু সংঘাত ব্যৱস্থাপনা উপদেষ্টা আছিল।

২০০৭ চনত গুয়েব্ৰে চেলাছিক ৰাজনৈতিক পৰিক্ৰমা বিভাগৰ সঞ্চালক আৰু কংগো গণতান্ত্ৰিক ৰিপাব্লিকত ৰাষ্ট্ৰসংঘৰ মিছনৰ (MONUC) গোমা আঞ্চলিক কাৰ্যালয়ৰ মুৰব্বী হিচাপে নিযুক্তি দিয়া হয়, যাৰ নাম ২০১০ চনত কংগো গণতান্ত্ৰিক ৰিপাব্লিকত ৰাষ্ট্ৰসংঘৰ সংগঠন স্থিতিশীলতা মিছন (MONUC) নামেৰে নামাকৰণ কৰা হয়।[

## তথ্যসূত্ৰ

শ্ৰেণী:কূটনীতিবিদ
শ্ৰেণী:ইথিঅ’পিয়াৰ নাৰী অধিকাৰ কৰ্মী
জালেহ আমৌজগাৰ

**জালেহ আমৌজগাৰ** এল.ডি.এইচ. ৪ ডিচেম্বৰ, ১৯৩৯ চনত জন্মা এগৰাকী ইৰাণোলোজিষ্ট, মধ্য পাৰ্চী ভাষাৰ বিশেষজ্ঞ, আৰু এগৰাকী বিশ্ববিদ্যালয়ৰ অধ্যাপক আছিল। 

### জীৱন
আমৌজগাৰে ছৰবন বিশ্ববিদ্যালয়ৰ পৰা (ইৰাণী ভাষাবিজ্ঞান) ইৰানিষ্টিকছত পি এইচ ডি ডিগ্ৰী লাভ কৰিছে। বৰ্তমান তেওঁ তেহৰাণ বিশ্ববিদ্যালয়ৰ প্ৰাচীন ইৰাণী সংস্কৃতি আৰু ভাষা বিভাগৰ অধ্যক্ষ।

আহমদ তাফাজ্জোলিৰ সহযোগত আমৌজগাৰে প্ৰাচীন ইৰাণী ভাষা অধ্যয়ন আৰু প্ৰাচীন ইৰাণৰ সাহিত্যৰ ইতিহাস চৰ্চাত যথেষ্ট অৰিহণা যোগাইছে। কলম্বিয়া বিশ্ববিদ্যালয়ৰ এনচাইক্লপিডিয়া ইৰানিকা প্ৰকল্পৰ সৈতেও তেওঁ জড়িত হৈ আছে।

তেওঁ কৰা কামৰ বাবে তেওঁ কেইবাটাও বঁটা লাভ কৰিছে। তাৰ ভিতৰত ২০১৬ চনত তেওঁক চেভালিয়াৰ অৱ দ্য লিজিয়ন অৱ অনাৰ আৰু পাৰ্চী চাইপ্ৰেছ বঁটা (ইৰাণৰ সাংস্কৃতিক ঐতিহ্য বঁটা) প্ৰদান কৰা হৈছে।

### উল্লেখযোগ্য কৰ্ম
তেওঁৰ কেইখনমান উল্লেখযোগ্য গ্ৰন্থ হ’ল,
* জোৰোষ্ট্ৰিয়ান মিথ অৱ লাইফ
* পহ্লবী লেংগুৱেজ, লিটাৰেচাৰ এণ্ড ইনষ্ট্ৰাকচন
* মাইথ;লোজিকেল হিষ্ট্ৰী অৱ ইৰাণ
* দা ফাৰ্ষ্ট চেম্পল এণ্ড দা ফাৰ্ষ্ট মেন অন লিজেণ্ডাৰী ইৰাণীয়ান শ্বাহৰিয়াৰ আদি
## তথ্য সূত্ৰ

শ্ৰেণী:ইৰাণৰ ব্যক্তি
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
শ্ৰুতি সদোলিকাৰ কটকাৰ

**শ্ৰুতি সদোলিকাৰ কটকাৰ** (  Shruti Sadolikar Katkar ; জন্ম: ৯ নৱেম্বৰ ১৯৫১) জয়পুৰ-অত্ৰাউলি ঘৰৰ খ্যাল শৈলীৰ এগৰাকী ভাৰতীয় শাস্ত্ৰীয় গায়িকা। ২০১১ চনৰ বাবে হিন্দুস্তানী কণ্ঠ সংগীতৰ বাবে সংগীত নাটক অকাডেমী বঁটা লাভ কৰে।

## প্ৰাৰম্ভিক আৰু কৰ্মজীৱন
১৯৫১ চনত সদোলিকাৰৰ জন্ম হৈছিল কলহাপুৰৰ এটা পৰিয়ালত যি সংগীত পৰম্পৰাৰ বাবে পৰিচিত আছিল।শৈশৱৰ পৰাই তেওঁ ভাৰতীয় শাস্ত্ৰীয় সংগীতৰ প্ৰশিক্ষণ লাভ কৰিছিল। তেওঁৰ প্ৰাৰম্ভিক প্ৰশিক্ষণ তেওঁৰ পিতৃ ৱামনৰাও সদোলিকাৰে দিছিল, যাক জয়পুৰ-আতৌলি ঘৰৰাণৰ প্ৰতিষ্ঠাপক আল্লাদিয়া খান আৰু তেওঁৰ পুত্ৰ ভূৰ্জী খানে শিক্ষকতা কৰিছিল। পিতৃৰ ওচৰত পঢ়াৰ পিছত সদোলিকাৰে বাৰ বছৰ ধৰি সংগীত শিকিছিল গুলুভাই যছদানৱালাৰ পৰা, যিজন বিৰল ৰাগ ৰচনাকে ধৰি ৰাগ ৰচনাৰ বৃহৎ সংকলনৰ বাবে পৰিচিত আছিল।  সদোলিকাৰে মুম্বাইৰ এছ এন ডি টি মহিলা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে আৰু মন্দিৰৰ সংগীতৰ এক প্ৰকাৰ হাভেলী সংগীতৰ ওপৰত থিছিছ লিখিছিল।

গধুৰ কণ্ঠ আৰু সীমিত কণ্ঠৰ পৰিসৰ সত্ত্বেও সদোলিকাৰে থুমৰি, টাপ্পা, নাট্য সংগীতকে ধৰি সকলো ধৰণৰ ভাৰতীয় শাস্ত্ৰীয় আৰু অৰ্ধ-ধ্ৰুপদী সংগীত পৰিবেশন কৰে আৰু ভাৰত, কানাডা, আমেৰিকা, ফ্ৰান্স, চুইজাৰলেণ্ড, জাৰ্মানী আৰু পশ্চিম এছিয়াৰ দেশসমূহত পৰিবেশন কৰিছে। তেওঁৰ কেইবাটাও সংগীত আৰু শিক্ষামূলক ৰেকৰ্ডিং প্ৰকাশ পাইছিল আৰু নেচনেল চেণ্টাৰ ফৰ দ্য পাৰ্ফৰ্মিং আৰ্টছৰ হোমি ভাভা ফেল'শ্বিপ লাভ কৰিছে। ১৯৯৯ চনত সদোলিকাৰে "সংগীত তুলসীদাস" নামৰ এখন নাটক নিৰ্মাণ কৰে যাৰ বাবে তেওঁ সংগীত নিৰ্ধাৰণ কৰে আৰু ভাৰতীয় শাস্ত্ৰীয় সংগীতৰ প্ৰতি ভাৰতীয় যুৱক-যুৱতীসকলক আগ্ৰহী কৰিবলৈ SPIC MACAY ৰ বাবে পৰিবেশন কৰে। সদোলিকাৰে নিয়মিতভাৱে ভাৰতীয় চিনেমাৰ বাবে প্লেবেক পৰিবেশন কৰি আহিছে।  বিয়াৰ পিছত তেওঁৰ নামত কাটকাৰৰ সংযোজন কৰা হৈছিল। তেওঁ বুৰ্জী খানৰ পুত্ৰ আজিজুদ্দিন খানৰ ছাত্ৰী। ২০০৯ চনৰ পৰা ২০২০ চনলৈকে উত্তৰ প্ৰদেশৰ লক্ষ্ণৌত থকা ভাটখণ্ডে মিউজিক ইনষ্টিটিউট বিশ্ববিদ্যালয়ৰ উপাচাৰ্য হিচাপে কাম কৰা সদোলিকাৰে উপাচাৰ্য হিচাপে তেওঁৰ কাৰ্যকাল অতি বিতৰ্কিত আছিল। ভাটখণ্ডে সংগীত প্ৰতিষ্ঠান বিশ্ববিদ্যালয়ৰ ছাত্ৰ-ছাত্ৰী আৰু কৰ্মচাৰীসকলে তেওঁৰ বিৰুদ্ধে ব্যাপক প্ৰতিবাদ সাব্যস্ত কৰে। বিভিন্ন অভিযোগৰ সন্মুখীন হ'বলগীয়া হৈছিল আৰু শেষত, তেওঁক পদৰ পৰা বৰ্খাস্ত কৰিবলগীয়া হৈছিল।

## তথ্যসূত্ৰ
ইন্দু মিঠা

**ইন্দু মিঠা** (, জন্ম ১৯২৯) হ'ল এগৰাকী ভাৰতনাট্যমৰ পাকিস্তানী প্ৰচাৰক, তেওঁ দেশৰ মাত্ৰ দুজনৰ ভিতৰৰ এজন প্ৰচাৰক আৰু আনজন হৈছে শ্বীমা কেৰমানী। তেওঁ ৰাৱালপিণ্ডিৰ নেচনেল কলেজ অৱ দ্য আৰ্টছৰ চৌহদৰ অধ্যাপক আছিল আৰু তাৰ পৰাই তেওঁ অৱসৰ গ্ৰহণ কৰিছিল। 

## ব্যক্তিগত জীৱন
খ্ৰীষ্টান ধৰ্ম গ্ৰহণ কৰা ব্ৰাহ্মণ ঐতিহ্যৰ বাঙালী খ্ৰীষ্টান পৰিয়ালত ১৯২৯ চনত লাহোৰত ইন্দু চেটাৰ্জী নামেৰে ইন্দু মিঠাৰ জন্ম হৈছিল। তেওঁ ১৯৫১ চনত দিল্লী বিশ্ববিদ্যালয়ৰ পৰা দৰ্শনত এম.এ. অধ্যয়ন কৰে। তেওঁৰ পিতৃ জ্ঞানেশ চন্দ্ৰ চেটাৰ্জী দৰ্শনৰ অধ্যাপক আছিল আৰু মিঠা ডাঙৰ হোৱা লাহোৰৰ চৰকাৰী মহাবিদ্যালয়ৰ সভাপতি আছিল। তেওঁৰ জ্যেষ্ঠ ভগ্নী উমা আনন্দ বিখ্যাত বলীউডৰ পৰিচালক চেতন আনন্দৰ সৈতে বিবাহপাশত আৱদ্ধ হৈছিল। ভাৰত বিভাজনৰ সময়ত তেওঁৰ পৰিয়ালটো লাহোৰৰ পৰা দিল্লীলৈ গুচি যায়। দিল্লীত তেওঁ বিজয় ৰাঘৱ ৰাও আৰু শ্ৰীমতী ললিতাৰ পৰা ভাৰতনাট্যম শিকিছিল। মিঠাই প্ৰসিদ্ধ নৃত্য পৰিচালক আৰু অভিনেত্ৰী জোহৰা ছে‍হগলৰ পৰা আধুনিক অভিব্যক্তিমূলক নৃত্য শিকিছিল। স্বাধীনতাৰ পিছত মিঠাই সংগীত ভাৰত স্কুলত আৰু পিছলৈ এছ.ভি.ললিতাৰ পৰা নৃত্যৰ প্ৰশিক্ষণ অব্যাহত ৰাখিছিল।

১৯৫১ চনত পৰিয়ালৰ ইচ্ছাৰ বিৰুদ্ধে মুম্বাইৰ মেমন কেপ্তেইন আবুবাকাৰ ওচমান মিঠাক বিয়া কৰাই তেওঁৰ সৈতে পুনৰ পাকিস্তানলৈ গুচি যায়। তেওঁলোকৰ কন্যা তেহৰিমা মিঠা এগৰাকী দক্ষ ভাৰতনাট্যমৰ নৃত্যশিল্পী।

## কেৰিয়াৰ
স্বামীৰ অৱসৰৰ পিছৰ বছৰকেইটাত মিঠাই লাহোৰত ভাৰতনাট্যমৰ পাঠদান কৰিবলৈ আৰম্ভ কৰে। তেওঁৰ প্ৰথম পদ আছিল লাহোৰ ব্যাকৰণ বিদ্যালয়ত, য’ত তেওঁ এগৰাকী প্ৰখ্যাত নৃত্য শিক্ষয়িত্ৰী হৈছিল। আনকি তেওঁৰ প্ৰথম শিক্ষকতাৰ ভ্ৰমণৰ শেষত তেওঁ আৰু তেওঁৰ ছাত্ৰ-ছাত্ৰীসকলে সম্পূৰ্ণ প্ৰদৰ্শন কৰিবলৈ সক্ষম হৈছিল।

তেওঁৰ প্ৰাৰম্ভিক প্ৰদৰ্শন আছিল ব্যক্তিগত সৰ্বমহিলা পাৰ্টি, সামৰিক অনুষ্ঠান, আৰু ৰেড ক্ৰছৰ চেৰিটি শ্ব' বা অল পাকিস্তান মহিলা সংস্থাৰ সন্মুখত। পাকিস্তানত বৰ্ধিত ইছলামকৰণৰ সৈতে জড়িত উচ্চ পৰিৱেশৰ বাবে এতিয়া তেওঁ ব্যক্তিগত দৰ্শকৰ বাবে বছৰি এটাকৈ শ্ব’ কৰে, বেছিভাগেই সৰ্বমহিলা গোটৰ বাবে।

মিঠাই শাস্ত্ৰীয় নৃত্য শিকোৱাৰ বাবে এখন একাডেমী/বিদ্যালয় "মাজমুন ই শৌক" চলাইছিল য'ত তেওঁ আমনা মাৱাজ খানৰ দৰে বহু ছাত্ৰ-ছাত্ৰীক শিকাইছিল।

## অভিযোজনসমূহ
পাকিস্তানী সাংস্কৃতিক আৰু ধৰ্মীয় নীতি-নিয়মৰ অনুকূলে‍ মিঠাই তেওঁ শিকোৱা ভাৰতনাট্যমৰ পৰিৱে‍শন আৰু শৈলী সলনি কৰিছে।তামিল, তেলেগু বা সংস্কৃত ভাষাত তেওঁৰ বোধগম্যতাৰ অভাৱৰ বাবে তেওঁ উৰ্দু ভাষাত ভাৰতনাট্যমৰ গীত ৰচনা কৰিছে; তামিল, তেলেগু বা সংস্কৃত - এই তিনিটা ভাষাৰ ভাৰতনাট্যমৰ গীত পৰম্পৰাগতভাৱে ৰচনা কৰা হয়।

## বঁটা
মিঠাই ২০২০ চনৰ আগষ্ট মাহত প্ৰাইড অৱ পাৰফৰমেন্স বঁটাৰ বাবে ৰাষ্ট্ৰপতিৰ বঁটা (২০২০–২০২৯) লাভ কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:নৃত্যশিল্পী
মাৰ্টা চুচানা প্ৰিয়েটো

**মাৰ্টা চুচানা প্ৰিয়েটো ডি অভিয়েডো** (ইংৰাজী: Marta Susana Prieto de Oviedo ; জন্ম: ১৯৪৪) এগৰাকী হণ্ডুৰাছৰ লেখিকা যিয়ে ছান পেড্ৰ' ছুলাত বাস কৰে।

## জীৱনী
প্ৰিয়েটোৱে চেণ্ট্ৰেল আমেৰিকান বিজনেছ এডমিনিষ্ট্ৰেচন ইনষ্টিটিউট (INCAE)ত বিজনেছ এডমিনিষ্ট্ৰেচন অধ্যয়ন কৰিছিল আৰু চেম্বাৰ অৱ কমাৰ্চ এণ্ড ইণ্ডাষ্ট্ৰীজ অৱ কৰ্টেছ (CCIC)ত কাম কৰিছিল। ১৯৮৫ চনৰ পৰা ১৯৯০ চনৰ ভিতৰত হণ্ডুৰাছ হোটেল এছ’চিয়েশ্যন পৰিচালনা কৰা ছানীয়ে চেম্বাৰ অৱ টুৰিজিমৰ সদস্য আছিল।

প্ৰিয়েটোৱে এটা গুৰুত্বপূৰ্ণ সাংস্কৃতিক আৰু সামাজিক ব্যৱস্থাপনা চলাইছিল, চিত্ৰকলা, সংগীত আৰু গীতৰ কথাৰ অনুষ্ঠানৰ পৃষ্ঠপোষকতা কৰিছিল। ছান পেড্ৰ’ চুলা শিশু সাংস্কৃতিক কেন্দ্ৰৰ প্ৰতিষ্ঠাপক সদস্য হিচাপে বিভিন্ন সাংস্কৃতিক সংগঠনৰ পৰিচালকৰ সৈতে সক্ৰিয় সহযোগিতা আগবঢ়াই আহিছে।

টিয়েম্পো কাকতৰ পৰিপূৰক থ্ৰেছহ'ল্ডছৰ সম্পাদক মণ্ডলীৰ অংশ আছিল প্ৰিয়টো আৰু ট্ৰেগালুজ আলোচনী আৰু ক্ৰ'ন'পিঅ'ছ চাপ্লিমেণ্টৰ সৈতে সহযোগিতা কৰি নৃতত্ত্ব আৰু সাংস্কৃতিক প্ৰবন্ধ লিখিছে,

১৯৯৯ চনত তেওঁৰ প্ৰথমখন চুটি উপন্যাস "Melodía de silencios" লিখিছিল, তাৰ পিছত হণ্ডুৰাছৰ ঐতিহাসিক বিষয়বস্তু সন্নিবিষ্ট কৰা আন কিছুমান উপন্যাস লিখিছিল।

## গ্ৰন্থতালিকা
*মেলোডিয়া ডি চিলেন্সিঅ’ছ, ১৯৯৯
*এনিমেলিয়াৰিঅ’, ২০০২
*মেম’ৰিয়া দে লাছ ছমব্ৰাছ, ২০০৫
*বুস্কাণ্ডো এল পেৰাইছ’, ২০১০
*এল ৰেপ্টো দে লা চেভিলানা, ২০১৫
*১০০ এন'চ হেকিয়েণ্ডো হিষ্টৰিয়া

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:লেখিকা
মাৰ্চিডিজ আবাদ

**মাৰ্চিডিজ আবাদ**, জন্ম ১৯৬১ চনত, স্পেইনৰ বাৰ্চিলোনাত। তেওঁ এগৰাকী স্পেনিছ সাংবাদিক আৰু চুটিগল্প লেখক।

### প্ৰাথমিক জীৱন আৰু কেৰিয়াৰ
তেওঁ লিচেউ ফ্ৰান্সেছত স্নাতক ডিগ্ৰী লাভ কৰাৰ পিছত ইউনিভাৰ্চিটি অটোনোমা ডি বাৰ্চিলোনাৰ পৰা সাংবাদিকতাত স্নাতক ডিগ্ৰী লাভ কৰে। চিনেমা আৰু থিয়েটাৰৰ জগতখনত কেইবাবাৰো ভূমুকি মৰাৰ পিছত ১৯৮৬ চনত তেওঁ *প্ৰিমিঅ’ লা ছ’নৰিছা ভাৰটিকেল* লাভ কৰে, যিটো তেওঁৰ চুটিগল্পৰ কিতাপ *Ligeros libertinajes sabáticos* ৰ জৰিয়তে যৌন উত্তেজক আখ্যানৰ বাবে পুৰস্কাৰ লাভ কৰে। তেওঁ আন আন চুটিগল্প সংকলন প্ৰকাশ কৰিছে: ফেলিচিডাডেছ কন্যুগালেছ (১৯৮৯), ছ’প্লাণ্ডো আল ভিয়েণ্টো (১৯৯৫) আৰু শেহতীয়াকৈ আমিগোছ ৱাই ফেণ্টাছমাছ (২০০৪)। ২০০৪ চনত শ্ৰেষ্ঠ গল্পপুথিৰ বাবে মাৰিঅ’ ভাৰ্গাছ ল’ছা এন এইচ চুটিগল্প বঁটা বিজয়ী লাভ কৰে; উপন্যাস Sangre (২০০০), আৰু হাস্যৰসময়ী ৰচনা Sólo dime dónde lo hacemos (১৯৯১)। তদুপৰি তেওঁ লা ফুৰা ডেলছ বাউছ কোম্পানীটোৰ বাবে কেইবাখনো নাটক আৰু XXXকে ধৰি বিভিন্ন অভিযোজনৰ লেখিকা। অনুবাদক হিচাপেও কাম কৰে আৰু বৰ্তমান বিভিন্ন সংবাদ মাধ্যমৰ সৈতে সহযোগিতা কৰে। 

তেওঁৰ চুটিগল্প Pasión defenestrante (অনিয়ন্ত্ৰিত আবেগ) বৰষুণৰ দিন - Días de lluvia: সমসাময়িক স্পেনিছ মহিলা লেখকৰ চুটি গল্প, লুনাটিৰ দ্বাৰা সম্পাদিত এটা সংকলন, ইংৰাজী অনুবাদৰ সৈতে একেলগে অন্তৰ্ভুক্ত কৰা হৈছিল।

## তথ্য সূত্ৰ

শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
শ্ৰেণী:সাংবাদিক
শ্ৰেণী:স্পেইনৰ ব্যক্তি
সুশীলা ৰাণী পেটেল

**সুশীলা ৰাণী পেটেল** (  ; ১৯১৮–২০১৪) এগৰাকী ভাৰতীয় শাস্ত্ৰীয় গায়িকা, অভিনেত্ৰী, কণ্ঠশিল্পী, চিকিৎসক, আৰু সাংবাদিক। শিৱ সংগীতাঞ্জলি নামৰ শাস্ত্ৰীয় সংগীতৰ বিদ্যালয় প্ৰতিষ্ঠা কৰে।
## সঙ্গীত জীৱন
১৯৪২ চনত হিজ মাষ্টাৰছ ভইচ মিউজিক কোম্পানীৰ সৈতে ৰেকৰ্ডিং চুক্তি স্বাক্ষৰ কৰি সুশিলা ৰাণী পেটেলে সঙ্গীত জীৱন আৰম্ভ কৰে। কেৰিয়াৰৰ প্ৰথম বছৰবোৰত বাবুৰাও পেটেলে তেওঁক সহায় কৰিছিল। ১৯৪৬ চনত ৰাণীয়ে দুখন ছবিত অভিনয় কৰে, *গোৱালন* , য'ত তেওঁ ত্ৰিলোক কাপুৰৰ বিপৰীতে আছিল, আৰু *দ্ৰৌপদী*, য'ত তেওঁ মুখ্য অভিনেত্রী আৰু গায়িকা আছিল।  দুয়োখন ছবিয়ে বক্স অফিচত বেয়া ফলাফল লাভ কৰিছিল।   এই চলচ্চিত্ৰ দুখন বাবুৰাও পাটেলে প্ৰযোজনা কৰিছিল, যাৰ সৈতে তেওঁ পাছত বিবাহ পাশত আবদ্ধ হৈছিল।

গায়িকা জীৱন অব্যাহত ৰাখি ৰাণীয়ে মোগুবাই কুৰ্দিকাৰৰ দৰে প্ৰখ্যাত শাস্ত্ৰীয় গায়ক আৰু পিছলৈ সুন্দৰবাই জাধৱৰ ওচৰত প্ৰশিক্ষণ লয়। ১৯৬১ চনত ৰাণী আৰু তেওঁৰ স্বামী বাবুৰাও পেটেলে শিৱ সংগীতাঞ্জলি নামৰ শাস্ত্ৰীয় সংগীতৰ বিদ্যালয় স্থাপন কৰে। শাস্ত্ৰীয় সংগীতক উৎসাহিত কৰাৰ লগতে নতুন প্ৰতিভা আৱিষ্কাৰৰ বাবেও ইয়াক প্ৰতিষ্ঠা কৰা হৈছিল। তেওঁৰ কিছুমান ছাত্ৰ আছিল প্ৰদীপ বৰদ, ৰনু মজুমদাৰ, সদানন্দ নয়ম্পল্লী, ধনশ্ৰী পণ্ডিত ৰায় আৰু নিত্যানন্দ হালদিপুৰ। শিৱ সংগীতাঞ্জলিক পিছলৈ সুশিলাৰাণী বাবুৰাও পেটেল ট্ৰাষ্টত একত্ৰিত কৰিছিল।

ৰাণী আৰু তেওঁৰ স্বামীয়ে ফিল্মিণ্ডিয়া নামৰ এখন চলচ্চিত্ৰ ব্যৱসায় সম্পৰ্কীয় আলোচনীও চলাইছিল, পিছলৈ ই অধিক ৰাজনৈতিক ভাৰত মাতৃলৈ বিকশিত হৈছিল। ৰাণী আৰু বাবুৰাও পেটেলে "জুডাছ" আৰু "হায়াচিন্থ" ছদ্মনামেৰে লিখিছিল। তেওঁলোকৰ স্তম্ভটোৰ নাম আছিল বম্বে কলিং। আলোচনীখনৰ প্ৰায় সমগ্ৰ বিষয়বস্তু তেওঁলোকৰ দ্বাৰা প্ৰস্তুত কৰা হৈছিল। ৰাণীয়ে ব্যক্তিগতভাৱে চলচ্চিত্ৰ ব্যক্তিত্বৰ সৈতে সাক্ষাৎকাৰ লৈছিল। সৰুৰে পৰা অভিনয় আৰম্ভ কৰা অভিনেত্ৰী মধুবালাৰ ঘনিষ্ঠ আছিল আৰু ইংৰাজী ক'বলৈ, পঢ়া আৰু লিখিবলৈ শিকাইছিল।

## পিছৰ জীৱন
পিছৰ বছৰবোৰত ৰাণীয়ে প্ৰয়াত স্বামীৰ দ্বিতীয় পত্নীৰ সন্তান আৰু নাতি-নাতিনীৰ সৈতে তেওঁলোকৰ ঘৰৰ মালিকীস্বত্বক লৈ সম্পত্তিৰ বিবাদত লিপ্ত হয়। ২০১৪ চনত ৯৬ বছৰ বয়সত মৃত্যুৰ আগলৈকে ৰাণীয়ে নিজৰ শাস্ত্ৰীয় সংগীত বিদ্যালয় চলাই গৈছিল।

## বঁটা
ৰাণীয়ে মহাৰাষ্ট্ৰ ৰাজ্য সাংস্কৃতিকপুৰস্কাৰ, আৰু ২০০২ চনত সংগীত নাটক অকাডেমীৰ বঁটা লাভ কৰে।

## তথ্যসূত্ৰ
মাৰ্থা কুৱে কুমছা

**মাৰ্থা কুৱে কুমছা** () এগৰাকী নাৰীবাদী আৰু কানাডাৰ উইলফ্ৰিড ল'ৰিয়াৰ বিশ্ববিদ্যালয়ৰ অধ্যাপিকা, অৰোমো সংস্কৃতি আৰু সাংস্কৃতিক আৰু অনুপ্ৰৱেশকাৰী পৰিচয়ৰ বিশেষজ্ঞ। ইথিঅ'পিয়াৰ ৰঙা সন্ত্ৰাসবাদৰ পিছত ১৯৮০ চনৰ পৰা ১৯৮৯ চনলৈকে অৰোমো মহিলাৰ অধিকাৰৰ প্ৰচাৰৰ বাবে কৰা সাংবাদিকতামূলক কাৰ্যকলাপৰ বাবে তেওঁক বিনা অভিযোগত আটক আৰু নিৰ্যাতন চলোৱা হৈছিল। ২০২০ চনৰ শেষৰ ফালে মাৰ্থাই হাচালু হাণ্ডেছা সংঘৰ্ষৰ বিষয়ে সংবাদ মাধ্যমৰ ভুল বৰ্ণনা আৰু অৰোমোৰ বিৰুদ্ধে ফেডাৰেল কৰ্তৃপক্ষই দমনৰ ঢৌ হিচাপে দেখাক আপত্তি কৰে।
মাৰ্থা কুৱী কুমছাৰ জন্ম হৈছিল ১৯৫৪ চনত অৰমিয়া অঞ্চলৰ ডেম্বিডোলোত। মাৰ্থাই হাইস্কুলীয়া শিক্ষা সমাপ্ত কৰি অভিযন্তা হোৱাৰ আশাত বিশ্ববিদ্যালয়ত অধ্যয়নৰ বাবে আদিছ আবাবালৈ গুচি যায়। আদিছ আবাবাত উপস্থিত হোৱাৰ পিছত ১৯৭৪ চনৰ ইথিঅ'পিয়াৰ বিপ্লৱৰ সৃষ্টি হয় আৰু বিশ্ববিদ্যালয়সমূহ বন্ধ কৰি দিয়া হয়। মাৰ্থাই সাংবাদিক হিচাপে প্ৰশিক্ষণ লৈছিল আৰু লিংকো লাটা নামৰ এজন ৰাসায়নিক অভিযন্তাক বিয়া কৰাইছিল।

১৯৭৫ চনত মাৰ্থা আৰু লিংকোৰ প্ৰথম সন্তান জন্ম হয়। ১৯৭৭ চনত ইথিঅ'পিয়াৰ ৰঙা সন্ত্ৰাস চলি আছিল, আনহাতে মাৰ্থা তৃতীয়বাৰৰ বাবে গৰ্ভাৱস্থাত আছিল। লিংকো অৰোমো লিবাৰেচন মুভমেণ্ট/অৰোমো লিবাৰেচন ফ্ৰণ্ট (OLM/OLF)ৰ অন্যতম প্ৰতিষ্ঠাপক হৈ পৰে আৰু ইয়াৰ বাবে তেওঁ কৰ্তৃপক্ষৰ বিৰুদ্ধে প্ৰতিৰোধ কৰিছিল। ছমাহত চাৰিবাৰ নিশাৰ ভাগত আটক কৰি ৰখা হৈছিল। প্ৰথম তিনিবাৰ লিনকো নিৰ্যাতনৰ পিছত উভতি আহিছিল। চতুৰ্থবাৰৰ বাবে আটক কৰাৰ পিছত তেওঁ ঘূৰি নাহিল। স্বামীক বিচাৰিবলৈ হতাশ হৈ মাৰ্থাই ৰাস্তাত মৃতদেহৰ ওপৰে খোজ পেলালে৷ তেওঁ তৃতীয় কেঁচুৱাটোৰ নাম ৰাখিলে গোলি, যাৰ অৰ্থ অৰোমো ভাষাত "আতংক"। তেওঁ লিংকোক বিচাৰি এবছৰ কটালে। মাৰ্থাৰ অজ্ঞাতে লিংকোৱে চতুৰ্থবাৰৰ বাবে আটক কৰাৰ পিছত ইথিঅ'পিয়া এৰি থৈ যায়।

মাৰ্থাই সাংবাদিক হিচাপে কাম কৰিছিল, অৰোমো মহিলাৰ সংস্কৃতিক সমৰ্থন কৰি এটা স্তম্ভ লিখিছিল আৰু অৰোমো মহিলাসকলক বৰ্তমানৰ ক্ষমতা ব্যৱস্থাক অৱজ্ঞা কৰি নিজৰ সংস্কৃতি পুনৰ উদ্ধাৰ কৰিবলৈ আহ্বান জনাইছিল।

## তথ্যসূত্ৰ

শ্ৰেণী:নাৰীবাদী
শ্ৰেণী:ইথিঅ’পিয়াৰ নাৰী অধিকাৰ কৰ্মী
এমিলি এণ্ডাৰছন

**অটিন কেৰ’লিন এমিলি এণ্ডাৰছন** (১৮৯৫–১৯৭০) এগৰাকী ডেনিছ ইতিহাসবিদ আৰু আৰ্কাইভিষ্ট আছিল। তেওঁ এগৰাকী গভীৰ গৱেষক, তেওঁৰ প্ৰথম প্ৰকাশিত গ্ৰন্থ গ্ৰামছ হিষ্ট’ৰী (১৯২৬) আছিল জুটলেণ্ডৰ দক্ষিণে থকা গ্ৰামত থকা *গ্ৰাম এষ্টেট* ৰ বিশদ ইতিহাস যিটো তেওঁ ইয়াৰ মালিক এডলফ ব্ৰকেনহুছ শ্বেকৰ বাবে গ্ৰহণ কৰিছিল। দক্ষিণ জুটলেণ্ডৰ প্ৰাদেশিক আৰ্কাইভ আৰু তাৰ পিছত জিলেণ্ডৰ আৰ্কাইভৰ বাবে কাম কৰাৰ পিছত ১৯৫৮ চনত তেওঁ ৰাষ্ট্ৰীয় আৰ্কাইভৰ সৈতে নিয়োজিত হয় য'ত তেওঁ ঐতিহাসিক ৰেকৰ্ডসমূহৰ নথিভুক্ত কৰাৰ ক্ষেত্ৰত এক কিংবদন্তি দক্ষতা গঢ়ি তোলে, বিশেষকৈ দ্বিতীয় খ্ৰীষ্টিয়ানৰ আৰ্কাইভত, ষ্টকহ'ম আৰু অছলোৰ উৎসসমূহ একত্ৰিত কৰি। সংশ্লিষ্ট পঞ্জীয়ন শিৰোনাম München-Samlingen ১৯৬৯ চনত ভেজলেডেণ্ডে আৰ্কিভৰেজিষ্ট্ৰেটৰৰ ১৫ নং খণ্ড হিচাপে প্ৰকাশ পাইছিল।

## জীৱনী
১৮৯৫ চনৰ ২৬ মাৰ্চত ইকাষ্টৰ গ্ৰ’ডেত জন্মগ্ৰহণ কৰা অটিন কেৰ’লিন এমিলি এণ্ডাৰছন আছিল কৃষক খ্ৰীষ্টিয়ান এণ্ডাৰছন (১৮৫৪–১৯৩৮) আৰু কাৰ্ষ্টেন ক্ৰিষ্টিয়ানচেন লাৰ্চেন (১৮৫৮–১৯৪৭)ৰ ৯টা সন্তানৰ ভিতৰত অন্যতম। ১৯১৪ চনত হাইস্কুলৰ পৰা মেট্ৰিক ডিগ্ৰী লাভ কৰাৰ পিছত তেওঁ কোপেনহেগেন বিশ্ববিদ্যালয়ত এৰিক অৰুপৰ অধীনত ইতিহাস অধ্যয়ন কৰে আৰু ১৯২৯ চনত স্নাতকোত্তৰ ডিগ্ৰী লাভ কৰে। ডেনিছ-আইচলেণ্ডৰ আৰ্কাইভৰ বাবে কিছু সময়ৰ বাবে কাম কৰাৰ পিছত আৰু ভিবৰ্গৰ প্ৰাদেশিক আৰ্কাইভত সহায়িকা হিচাপে কাম কৰাৰ পিছত ১৯৩৩ চনত তেওঁ আবেনৰাৰ প্ৰাদেশিক আৰ্কাইভত আৰু ১৯৩৫ চনত জিলেণ্ডৰ প্ৰাদেশিক আৰ্কাইভত নিযুক্তি লাভ কৰে। ১৯৫৮ চনত কোপেনহেগেনৰ নেচনেল আৰ্কাইভৰ দ্বাৰা তেওঁক নিয়োগ কৰা হয়।

গ্ৰাম বাগিচাৰ ইতিহাসৰ কাম কৰাৰ পিছত দক্ষিণ জুটলেণ্ডৰ ইতিহাসৰ প্ৰতি তেওঁৰ বিশেষ আগ্ৰহ গঢ় লৈ উঠিছিল। ইয়াৰ ফলত তেওঁ ডেনমাৰ্কৰ জনৰ প্ৰতি নিবেদিত হান্সবৰ্গ আৰ্কাইভ (১৫৪৪–১৫৮০) আৰু ডি হান্সবৰ্গস্কে ৰেজিষ্ট্ৰাণ্টাৰ দুটা খণ্ডত (১৯৪৩ আৰু ১৯৪৯) প্ৰকাশ কৰে।

১৯৭০ চনৰ ১০ নৱেম্বৰত কোপেনহেগেনত এমিলি এণ্ডাৰছনৰ মৃত্যু হয়।
## তথ্য সূত্ৰ

শ্ৰেণী:নাৰীবাদ আৰু লোকগাথা ২০২৫
শ্ৰেণী:সাহিত্যিক
শ্ৰেণী:ইতিহাসবিদ
শ্ৰেণী:মৃত ব্যক্তি
বাৰ্বাৰা এণ্ডাৰচন

**বাৰ্বাৰা লিলিয়াছ ৰোমেইন এণ্ডাৰছন**, লেডী এণ্ডাৰছন হিচাপেও জনা যায়, জন্ম নাম ৰাইট, নিউজিলেণ্ডৰ এগৰাকী কল্পকাহিনী লেখিকা, যিয়ে ষাঠিৰ দশকত প্ৰথমখন কিতাপ প্ৰকাশ পোৱাৰ পিছত আন্তৰ্জাতিকভাৱে স্বীকৃতিপ্ৰাপ্ত আৰু বেষ্ট চেলাৰ লেখিকা হিচাপে পৰিগণিত হৈছিল। তেওঁৰ জন্ম ১৪ এপ্ৰিল ১৯২৬ চন আৰু মৃত্যু ২৪ মাৰ্চ ২০১৩ চন।

## কেৰিয়াৰ
হেষ্টিংছত জন্মগ্ৰহণ কৰা বাৰ্বাৰা লিলিয়াছ ৰোমেইন ৰাইটে অটাগো বিশ্ববিদ্যালয়ত শিক্ষা গ্ৰহণ কৰে আৰু ১৯৪৭ চনত বিজ্ঞান শাখাত স্নাতক ডিগ্ৰী লাভ কৰে। ১৯৫১ চনত তেওঁ ৰয়েল নিউজিলেণ্ডৰ নৌসেনাৰ বিষয়া নীল এণ্ডাৰছনৰ সৈতে বিবাহপাশত আবদ্ধ হয় আৰু পিছলৈ নিউজিলেণ্ডৰ প্ৰতিৰক্ষা কৰ্মচাৰীৰ মুৰব্বী হয়। তেওঁলোকৰ দুজন পুত্ৰ আছিল। চিকিৎসা প্ৰযুক্তিবিদ আৰু শিক্ষয়িত্ৰী হিচাপে কেৰিয়াৰ গঢ়িবলৈ তেওঁ পুনৰ নিউজিলেণ্ডৰ ৱেলিংটন বিশ্ববিদ্যালয়লৈ যায় আৰু ১৯৮৪ চনত ৱেলিংটনৰ ভিক্টোৰিয়া বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে। 

এণ্ডাৰছনে ১৯৮৩ চনত ভিক্টোৰিয়া বিশ্ববিদ্যালয়ত বিল মানহাইৰৰ সৃষ্টিশীল লেখাৰ পাঠ্যক্ৰম গ্ৰহণ কৰে আৰু তাৰ পিছত তেওঁ লেখাৰ কেৰিয়াৰ আৰম্ভ কৰে। তেওঁৰ চুটিগল্পসমূহ লেণ্ডফ'ল, স্প'ৰ্ট আৰু নিউজিলেণ্ড লিষ্টনাৰ আদি আলোচনী আৰু আলোচনীত প্ৰকাশ পাইছিল। তেওঁৰ প্ৰথমখন গ্ৰন্থ আছিল আই থিংক উই শ্বুড গ ইনটু দ্য জংগল নামৰ চুটিগল্প সংকলন। তেওঁৰ তৃতীয়খন গ্ৰন্থ প'ৰ্ট্ৰেইট অৱ দ্য আৰ্টিষ্ট ৱাইফ (১৯৯২) উপন্যাসে ১৯৯২ চনত গুডমেন ফিল্ডাৰ ৱাটি বুক এৱাৰ্ডছত প্ৰথম পুৰস্কাৰ লাভ কৰে। ই বেষ্টচেলাৰ আছিল আৰু নিউজিলেণ্ড আৰু বিদেশত সমালোচকৰ প্ৰশংসা লাভ কৰিছিল।

১৯৮২ চনত তেওঁৰ স্বামীক নাইট উপাধি দিয়া হয়, আৰু পৰৱৰ্তী সময়ত তেওঁক লেডী এণ্ডাৰছন বুলি ষ্টাইল কৰা হয়। ২০০৯ চনত তেওঁ অটাগো বিশ্ববিদ্যালয়ৰ পৰা সাহিত্যৰ সন্মানীয় ডক্টৰেট সন্মান লাভ কৰে আৰু ২০১১ চনত তেওঁ সন্মানীয় আৰ্টছ ফাউণ্ডেশ্যন আইকন বঁটা লাভ কৰে।

২০১৩ চনৰ ২৪ মাৰ্চত অকলেণ্ডত তেওঁৰ মৃত্যু হয়।
## তথ্য সূত্ৰ

শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
ছুছান ফিৰুজ

**ছুছান ফিৰুজ** (দাৰী ভাষাত: سوسن فیروز, কেতিয়াবা **চুজান ফেৰ'জ** বুলিও বানান কৰা হয়) এগৰাকী আফগান অভিনেত্ৰী আৰু ৰেপাৰ। আফগানিস্তানৰ প্ৰথমগৰাকী মহিলা ৰেপাৰ হিচাপে তেওঁক অভিহিত কৰা হৈছে। সমাজৰ নীতি-নিয়ম আৰু আফগান মহিলাৰ পৰম্পৰাগত ভূমিকাক প্ৰত্যাহ্বান জনোৱা এগৰাকী বিতৰ্কিত ব্যক্তিত্ব। 

ফিৰুজৰ জন্ম হৈছিল আফগানিস্তানত। নব্বৈৰ দশকত আফগানিস্তানৰ গৃহযুদ্ধৰ সময়ত তেওঁৰ পৰিয়ালে দেশ এৰি পলায়ন কৰি সাত বছৰ ধৰি ইৰাণৰ শৰণাৰ্থী শিবিৰত বাস কৰিছিল। ইৰাণত ইৰাণীসকলৰ পৰা শত্ৰুতাৰ সন্মুখীন হৈছিল আৰু আমোলাতন্ত্ৰিক জটিলতাৰ বাবে কোনো নিয়মিতভাৱে স্কুললৈ যাব পৰা নাছিল। ইয়াৰ পিছত তেওঁৰ পৰিয়ালে তিনি বছৰ পাকিস্তানত শৰণাৰ্থী হিচাপে কটায়।

তালিবানৰ পতনৰ পিছত, ফিৰুজৰ পৰিয়াল আফগানিস্তানলৈ উভতি যায়। ২০০৩ চনত দুয়ো কান্দাৰলৈ গুচি যায়, য’ত তাইৰ দেউতাকে কৰ্মসংস্থাপন লাভ কৰিছিল। তেওঁ ভাই-ভনীৰ কাষত ৰাগ বোৱা কাম কৰিছিল। ২০১১ চনত পৰিয়ালটো কাবুললৈ গুচি যায় আৰু তেওঁ এগৰাকী অভিনেত্ৰী হয়, স্থানীয় টেলিভিছন ছ'প অপেৰা আৰু চিনেমাত সৰু সৰু চৰিত্ৰত অভিনয় কৰে।

ফিৰুজে পিতৃ আব্দুল গাফৰ ফিৰুজৰ পৰা ৰেপ কৰাৰ অনুমতি বিচাৰিছিল আৰু লাভ কৰিছিল। আফগান সংগীতজ্ঞ ফৰিদ ৰাস্তাগৰৰ দৃষ্টিগোচৰ হয়, যিয়ে তেওঁক প্ৰচাৰ কৰি তেওঁৰ প্ৰথম একক গীত ৰচনা কৰিছে। ফিৰুজে দাৰী ভাষাত ৰেপ কৰে। ২০১২ চনত মুক্তি পাইছিল তেওঁৰ প্ৰথমটো একক গীত "আৱাৰ নেইবাৰ্ছ।" গীতটোত আফগান শৰণাৰ্থীসকলৰ দুৰ্দশাৰ বিষয়ে তীব্ৰ ভাষাৰে অন্বেষণ কৰা হৈছে। কবি সুহৰাব চিৰাটৰ কথাৰে ৰাস্তাগৰে ৰচনা কৰিছিল। তেওঁৰ গীত "নাকিছুল আকল"ৰ অৰ্থ হৈছে "মানসিকভাৱে বিকাৰগ্ৰস্ত" আৰু ই আফগানিস্তানৰ মহিলাৰ বিৰুদ্ধে ব্যৱহাৰ কৰা এক উপনাম।

ফিৰুজে উত্তৰ কাবুলত পৰিয়ালৰ সৈতে থাকে। তেওঁক এচিড আক্ৰমণ, অপহৰণ আৰু মৃত্যুৰ ভাবুকি দিয়া হৈছে। দক্ষিণ আফগানিস্তানত মানৱীয় কাম কৰা মাতৃকো মৃত্যুৰ ভাবুকি দিয়া হৈছে। তাইৰ দেউতাকে বৈদ্যুতিক বিভাগৰ চাকৰি এৰি তাইৰ মেনেজাৰ আৰু দেহৰক্ষী হিচাপে কাম কৰে, তাইৰ লগত ষ্টুডিঅ’লৈ যায়। ফিৰুজে টেলিভিছনত উপস্থিত হৈ গান গোৱাৰ অসন্মতিৰ বাবে ককাকে পৰিয়ালৰ সৈতে সম্পৰ্ক বিচ্ছিন্ন কৰিছিল।

২০১২ চনৰ অক্টোবৰ মাহত কাবুলত অনুষ্ঠিত হোৱা তিনিদিনীয়া সংগীত উৎসৱত ফিৰুজে অনুষ্ঠান পৰিৱেশন কৰিছিল।

## তথ্যসূত্ৰ

শ্ৰেণী:আফগানিস্তানৰ ব্যক্তি
শ্ৰেণী:আফগান অভিনেত্ৰী
তান্দিন বিধা

**তান্দিন বিধা** (জোংখা: རྟ་མགྲིན་བུ་དར) এগৰাকী ভূটানী চলচ্চিত্ৰ অভিনেত্ৰী আৰু প্ৰযোজক। তেওঁ বৰ্তমানলৈকে ৩০ খনৰো অধিক চলচ্চিত্ৰত অভিনয় কৰিছে। তেওঁৰ প্ৰথম চলচ্চিত্ৰ আছিল *হোম ছুইট হোম*।

## চলচ্চিত্ৰ তালিকা

## অন্যান্য কাৰ্য
বিধা ভূটানৰ ৰাষ্ট্ৰীয় গীত প্ৰতিযোগিতা *ভয়েছ অৱ ভূটান*ৰ বক্তৃতা দাতা তথা পৰিচালক আছিল। তেওঁ *শেলডন* নামৰ কাৰ্টুন শৃংখলাৰ বাবে ডাবিং কৰিছিল, যি ভূটানৰ প্ৰধানমন্ত্ৰী দাশো লোটে চেৰিংৰ উদ্যোগত ভূটানৰ ৰজাপুত্ৰই শিশু সকলৰ বাবে উপহাৰ হিচাপে দিছিল।

## তথ্যসূত্ৰ

শ্ৰেণী:অভিনেত্ৰী
শ্ৰেণী:জীৱিত ব্যক্তি
শ্ৰেণী:ভূটানৰ ব্যক্তি
শ্ৰেণী:মডেল
বোগালেচ গেব্ৰে

**বোগালেচ "বোগে" গেব্ৰে** (; (১৯৫০ চনৰ দশক – ২ নৱেম্বৰ ২০১৯) এগৰাকী ইথিঅ'পিয়াৰ বিজ্ঞানী আৰু কৰ্মী আছিল। ২০১০ চনত দ্য ইণ্ডিপেণ্ডেণ্টে তেওঁক "ইথিঅ'পিয়াৰ মহিলাৰ বিদ্ৰোহ আৰম্ভ কৰা মহিলা" বুলি বৰ্ণনা কৰিছিল। ভগ্নী ফিকিৰ্টে গেব্ৰেৰ সৈতে গেব্ৰেই কেএমজি ইথিঅ'পিয়া প্ৰতিষ্ঠা কৰে, যাক পূৰ্বতে কেম্বাটি মেণ্ট্টি গেজিমা-টপে (কেম্বাটা মহিলা ষ্টেণ্ডিং টুগেদাৰ) বুলি কোৱা হয়। ইথিঅ'পিয়াৰ পৰম্পৰাগত পদ্ধতিৰ ৰাষ্ট্ৰীয় সমিতিৰ মতে ২০০৩ চনলৈকে দেশখনৰ ৬৯% বিবাহৰ ভিত্তি এনে প্ৰথা আছিল ।    

ইণ্ডিপেণ্ডেণ্টে প্ৰকাশ কৰা অনুসৰি সংস্থাটোৱে কেম্বাটাত কইনা অপহৰণৰ হাৰ ৯০%তকৈ অধিক হ্ৰাস কৰিছে, আনহাতে দ্য ইকনমিষ্টে লক্ষ্য কৰিছে যে ইয়াক মহিলাৰ যৌনাংগ বিকৃতকৰণ ১০০%ৰ পৰা ৩%লৈ হ্ৰাস কৰাৰ কৃতিত্ব দিয়া হৈছে। ২০০৫ চনত গেব্ৰে ২০০৫ চনৰ উত্তৰ-দক্ষিণ বঁটা আৰু ২০০৭ চনত বিশ্ব স্বাস্থ্য আৰু মানৱ অধিকাৰৰ বাবে জনাথন মান বঁটা লাভ কৰে। আফ্ৰিকাৰ উন্নয়নত আগবঢ়োৱা অৱদানৰ বাবে ব'গে ২০১৩ চনৰ মে' মাহত কিং বাউডুইন আন্তঃৰাষ্ট্ৰীয় উন্নয়ন বঁটা লাভ কৰে।

## নেপথ্য
২ বছৰ বয়সত নিজেই নাৰীৰ যৌনাংগ বিকৃতিৰ বলি হোৱা গেব্ৰে পিতৃয়ে আনুষ্ঠানিক শিক্ষা নিষিদ্ধ কৰিছিল যদিও ঘৰৰ পৰা লুকাই চুৰকৈ ওলাই আহি মিছনেৰী স্কুলত পঢ়িছিল।[1][2] শেষত ফুলব্ৰাইটৰ বৃত্তিত মেছাচুচেটছ আমহাৰ্ষ্ট বিশ্ববিদ্যালয়ত অধ্যয়ন কৰাৰ আগতে জেৰুজালেমত অণুজীৱবিজ্ঞান অধ্যয়ন কৰে। আমেৰিকাত থকাৰ সময়ত তেওঁ প্ৰথমটো দাতব্য সংস্থা ডেভেলপমেণ্ট থ্ৰু এডুকেচন আৰম্ভ কৰে, যাৰ জৰিয়তে ইথিঅ'পিয়াৰ হাইস্কুল আৰু বিশ্ববিদ্যালয়ৰ ছাত্ৰ-ছাত্ৰীসকলে ২৬,০০০ ডলাৰৰ কাৰিকৰী কিতাপ লাভ কৰে। 

মহামাৰী বিজ্ঞানত পি এইচ ডি লাভ কৰাৰ পিছত গেব্ৰে ১৯৯০ চনত মহিলাৰ অধিকাৰ সুৰক্ষিত কৰাত সহায় কৰিবলৈ ইথিঅ'পিয়ালৈ উভতি আহে। এইচ আই ভি/এইডছৰ নিষিদ্ধ বিষয়টোৰ ওপৰত প্ৰাৰম্ভিক ৰাজহুৱা ভাষণৰ পিছত গেব্ৰেই উপলব্ধি কৰিলে যে পৰিৱৰ্তন সাধন কৰাৰ আগতে তেওঁ সমাজৰ সৈতে বিশ্বাসযোগ্যতা স্থাপন কৰিব লাগিব আৰু সেয়েহে তেওঁক আঙুলিয়াই দিয়া সমস্যাসমূহ শুধৰণি কৰিবলৈ নিজকে থিৰাং কৰিলে, আঞ্চলিক শিশুসকলে ওচৰৰ বিদ্যালয়খনলৈ যাব পৰাকৈ আৰু ব্যৱসায়ীসকলক স্থানীয় বজাৰত উপনীত হ’ব পৰাকৈ এখন দলং নিৰ্মাণৰ বাবে প্ৰয়োজনীয় সামগ্ৰী যোগান ধৰিলে। দলংখন নিৰ্মাণ হোৱাৰ পিছত তেওঁ আৰু তেওঁৰ ভগ্নীয়ে কেজিএম ইথিঅ'পিয়া গঠন কৰে, মহিলাৰ অধিকাৰ সুৰক্ষিত কৰাৰ বাবে গাঁৱে গাঁৱে সম্প্ৰদায়ৰ পৰামৰ্শ মুকলি কৰে।

## তথ্যউৎস

শ্ৰেণী:মহিলা বিজ্ঞানী
শ্ৰেণী:ইথিঅ'পিয়াৰ ব্যক্তি
শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:সমাজকৰ্মী
মাধৱী কৃষ্ণন

**মাধৱী কৃষ্ণন** (জন্ম ১৯৪১) এজনী ছিংগাপুৰৰ নৃত্যশিল্পী আৰু অভিনেত্ৰী। তেওঁ জাতীয় নৃত্য থিয়েটাৰ কোম্পানীৰ এটি প্ৰতিষ্ঠাতা সদস্যা আৰু মুখ্য নৃত্যশিল্পী আছিল। ১৯৭৯ চনত তেওঁ সাংস্কৃতিক পদক লাভ কৰিছিল আৰু ২০২২ চনত ছিংগাপুৰৰ ইণ্ডিয়ান হল অফ ফেমত অন্তৰ্ভুক্ত কৰা হৈছিল।

## জীৱন আৰু ব্যৱসায়
কৃষ্ণনে পাঁচ বছৰ বয়সতে নৃত্য প্ৰতিযোগিতাত বিজয়ী হ'বলৈ আৰম্ভ কৰিছিল। ১৪ বছৰ বয়সত, তেওঁ ভাৰতৰ চেন্নাইলৈ গৈ নৃত্যশিল্পী গোপীনাথ থাঙ্গামণিৰ অধীনত কথাকলি নৃত্য আৰু নৃত্য প্ৰশিক্ষক টি.ভি. সাউন্দাৰাজনৰ অধীনত ভাৰতনাট্যম শিকিছিল। তেওঁ নিজৰ সহবাসিনী গংগাৰ সৈতে ভাৰত আৰু দক্ষিণ-পূৰ্ব এছিয়াৰ বিভিন্ন ঠাইত প্ৰদৰ্শন কৰিছিল। 

চেন্নাইত প্ৰদৰ্শনৰ সময়ত, অভিনেতা আৰু কৌতুকাভিনেতা টি. এছ. দুৰাইৰাজৰ দ্বাৰা লক্ষ্য কৰা হৈছিল, আৰু তেওঁ ১৯৬৩ চনৰ নাট্যচিত্ৰ *আয়িৰাম কালাথু পাইৰ*-ত অভিনয় কৰিছিল। তাৰ পাছত তেওঁ ৩০ টাতকৈও অধিক চলচ্চিত্ৰত অভিনয় কৰিছিল, যিবোৰ প্ৰধানকৈ তামিল, তেলুগু আৰু মালায়ালম ভাষাত আছিল। 

১৯৭০ চনত কৃষ্ণন ছিংগাপুৰলৈ উভতি আহে আৰু নতুনকৈ প্ৰতিষ্ঠিত জাতীয় নৃত্য থিয়েটাৰ কোম্পানীৰ প্ৰতিষ্ঠাতা সদস্যা তথা মুখ্য নৃত্যশিল্পী হয়। কোম্পানীৰ সৈতে তেওঁ মস্কো, খাৰকিভ, তেহৰান, জাকাৰ্টা, কোৰিয়া, পশ্চিম ইউৰোপৰ বিভিন্ন স্থান আৰু যুক্তৰাষ্ট্ৰত প্ৰদৰ্শন কৰিছিল। তেওঁ ১৯৭১ চনৰ এডিলেইড উৎসৱৰ বাবে *থাইপুছাম* নৃত্য ৰূপায়ণ কৰিছিল। ১৯৭৯ চনত তেওঁ নৃত্য শাখাত সাংস্কৃতিক পদক লাভ কৰিছিল। 

কৃষ্ণন ২০২২ চনত ইণ্ডিয়ান হল অফ ফেম ছিংগাপুৰত অন্তৰ্ভুক্ত কৰা হৈছিল।

## ব্যক্তিগত জীৱন
কৃষ্ণন বৰ্তমানে অষ্ট্ৰেলিয়াৰ পাৰ্থ চহৰত বাস কৰে। তেওঁৰ স্বামী ৰাজালিংগম চিন্নাইহ পাৰ্থৰ ফিয়োনা ষ্টেনলী চিকিৎসালয়ত চিকিৎসক হিচাপে কৰ্মৰত। তেওঁলোকৰ কন্যা, অঞ্জলি চিন্নাইহ, এজনী আইনজীবী।

## তথ্যসূত্ৰ

শ্ৰেণী:অভিনেত্ৰী
শ্ৰেণী:নৃত্যশিল্পী
শ্ৰেণী:ছিংগাপুৰৰ ব্যক্তি
চাৰ্মেইন মুজেৰী

**চাৰ্মেইন মুজেৰী** এগৰাকী জিম্বাবৱেৰ অভিনেত্ৰী। ২০২০ চনত, তেওঁ আফ্ৰিকা মুভি একাডেমী এৱাৰ্ডছত সৰ্বশ্ৰেষ্ঠ সহায়ক অভিনেত্ৰী শাখাৰ বাবে মনোনীত হৈছিল।

## চলচ্চিত্ৰ আৰু মঞ্চনাটৰ তালিকা
মুজেৰীয়ে ২০১৭ চনৰ হাৰাৰ ইণ্টাৰনেচনেল ফেষ্টিভেল অৱ দা আৰ্টছৰ মঞ্চত অভিনয় কৰিছিল। ২০১৯ চনত, তেওঁ *ৰুভাজেনা* নামৰ এখন নাটকত অভিনয় কৰিছিল, যাৰ উদ্দেশ্য আছিল এলবিনিজমৰ সৈতে জীৱন যাপন কৰা ব্যক্তিসকলৰ সংগ্ৰামৰ বিষয়ে সচেতনতা বৃদ্ধি কৰা। একেই বছৰত, তেওঁ *কুকড আপ* নামৰ এখন চলচ্চিত্ৰত সহায়ক ভূমিকাত অভিনয় কৰিছিল। এই চলচ্চিত্ৰটো আফ্ৰিকাৰ বিভিন্ন দেশত প্ৰদৰ্শন কৰা হৈছিল আৰু ই National Art Merit Awards (NAMA) আৰু Zimbabwe International Film Festival (ZIFF)ৰ পৰা বহুকেইটা বঁটা লাভ কৰিছিল। 

২০২০ চনত, ৰাজনৈতিক নাটক *মিৰাজ*ত তেওঁৰ অভিনয়ৰ বাবে তেওঁ AMAA-ৰ সৰ্বশ্ৰেষ্ঠ সহায়ক অভিনেত্ৰী শাখাত মনোনয়ন লাভ কৰে। এই চলচ্চিত্ৰটো আছিল মডেল মালাইকা মুশান্দুৰ প্ৰথম প্ৰধান চলচ্চিত্ৰ।

USAID-ৰ সহযোগত প্ৰস্তুত কৰা *শাইনা* চলচ্চিত্ৰত মুজেৰীয়ে অভিনয় কৰিছিল, যাৰ উদ্দেশ্য আছিল জিম্বাবৱেৰ তৰুণীসকলৰ ক্ষমতায়ন আৰু সচেতনতা বৃদ্ধিকৰণ।

## তথ্যসূত্ৰ

শ্ৰেণী:জিম্বাবৱেৰ অভিনেত্ৰী
শ্ৰেণী:জীৱিত ব্যক্তি
সুলাফ জলিল

**সুলাফ জলিল** (আৰবী: سولاف جليل; জন্ম: ১৭ জানুৱাৰী, ১৯৮৪) এগৰাকী ইৰাকৰ অভিনেত্ৰী, কৌতুক শিল্পী, আৰু টিভি উপস্থাপক। তেওঁ ১৯৮৪ চনত বাগদাদত জন্মগ্ৰহণ কৰিছিল। তেওঁ ভাষা বিষয়ত বি.এ. ডিগ্ৰী লাভ কৰিছিল।

## কৰ্মজীৱন
জলিলে তেওঁৰ কাৰিৰ আঁচনি ১০ বছৰ বয়সত আৰম্ভ কৰিছিল। তেওঁ প্ৰথমে শিশুৰ টিভি শৃংখলত অভিনয় কৰিছিল, তাৰ পাছত নাটক আৰু বাণিজ্যিক থিয়েটাৰত কৰ্মজীৱন আৰম্ভ কৰিছিল। তেওঁৰ প্ৰথম নাটক *শিফট বাইনি*, ইমৰান আল-তামিমিৰ পৰিচালনাত মঞ্চস্থ হৈছিল। ২০০৩ চনৰ পিছত, তেওঁ বিভিন্ন উপগ্ৰহ চেনেলত উপস্থিত হয়। তেওঁ বহুতো টিভি অনুষ্ঠানত অংশগ্ৰহণ কৰিছে, আৰু তেওঁৰ প্ৰথম টিভি অনুষ্ঠান আছিল *আবু আল-আলা আল-মাআৰি*। 

### টিভি শৃংখল
* (আখেৰ আল-মলোক) 
* (ৱাকেৰ আল-থেব) 
* (আল-দাৰ্স আল-আৱল) 
* (আল-তিতি) 
* (জাৰাক ৱাৰাক) 
* (3 Vies) 
* আল-কাদুদ 

### নাটক
* (নাটক শিফট বাইনি) 

### শব্দ প্ৰদৰ্শন
* **ডালা ললাটফাল**

## বাহ্যিক সংযোগ
* আলৰাশিদ টিভিত সুলাফ জলিলৰ সাক্ষাৎকাৰ  
*  

 

 

## তথ্যসূত্ৰ

শ্ৰেণী:জীৱিত ব্যক্তি 
শ্ৰেণী:অভিনেত্ৰী
শ্ৰেণী:ইৰাকৰ ব্যক্তি
এক্সএক্সএক্সএক্স (এলবাম)

***এক্সএক্সএক্সএক্স*** () হৈছে কানাডাৰ ডান্স-পাংক বেণ্ড ইউ চে পাৰ্টি (পূৰ্বতে ইউ চে পাৰ্টি! উই চে ডাই!)ৰ তৃতীয়খন পূৰ্ণদৈৰ্ঘ্যৰ এলবাম। এলবামখন ২০০৯ চনৰ ২৯ ছেপ্টেম্বৰ তাৰিখে মুক্তি পাইছিল। এই এলবামখন বেণ্ডটোৰ মূল দীঘলীয়া নামটো থকা অন্তিমখন এলবাম আৰু ড্ৰামবাদক ডেভন ক্লিফৰ্ড (মৃত্যু: এপ্ৰিল, ২০১০)ৰ সৈতে কৰা অন্তিমখন এলবাম। ২০০৯ চনৰ জানুৱাৰী মাহৰ পৰা আগষ্ট মাহৰ ভিতৰত এই এলবামখন বাণীবদ্ধ কৰা হৈছিল।

"এক্সএক্সএক্সএক্স" শব্দটো এলবামখনৰ কেইবাটাও গীতৰ শিৰোনামতো দেখা যায়। প্ৰতিটো গীততে চাৰিটা এক্সে "লাভ" (প্ৰেম) শব্দটোক প্ৰতিনিধিত্ব কৰে। চিবিচি ৰেডিঅ' ৩ৰ সৈতে হোৱা এক সাক্ষাৎকাৰত বেণ্ডটোৰ কণ্ঠশিল্পী বেকী নিংকভিকে বুজাই দিয়ে যে বেণ্ডটোৰ প্ৰথম ইপি *ডানস্ক ৱাডৰ* কভাৰ আৰ্ট চূড়ান্ত কৰাৰ সময়ত তেওঁ ইয়াত ব্যক্তিগত "মাৰ্ক অফ লাভ" (প্ৰেমৰ চিন) এৰি দিব বিচাৰিছিল, আৰু চাৰিটা সৰু এক্সৰ সৈতে স্বাক্ষৰ কৰাত থিয় দিছিল।

এই এলবামখনক ইউ চে পাৰ্টিৰ কেৰিয়াৰৰ শীৰ্ষ বিন্দু বুলি গণ্য কৰা হয়, কাৰণ ই ২০১০ চনত পʼলাৰিছ সংগীত বঁটাৰ বাবে সুদীৰ্ঘ সময় তালিকাভুক্ত মনোনীত আছিল, আৰু ২০১০ চনৰ ৰক ৰেকৰ্ডিং অফ দ্য ইয়েৰৰ বাবে পশ্চিম কানাডিয়ান মিউজিক বঁটা লাভ কৰিছিল।

২০১০ চনৰ ২১ ছেপ্টেম্বৰ তাৰিখে, ***ৰিমিক্সক্সক্সক্স*** (REMIXXXX) শিৰোনামেৰে *এক্সএক্সএক্সএক্স* ("ডাৰ্ক ডেইজ", "দেয়াৰ ইজ এক্সএক্সএক্সএক্স", আৰু "লʼৰা পামাৰ'চ্ প্ৰম") ট্ৰেকসমূহৰ তিনিটাৰে গঠিত এটি ৰিমিক্স এলবাম মুকলি কৰা হয়।

২০২০ চনৰ ২৯ আগষ্টত, এলবামখনৰ দশম বৰ্ষপূৰ্তিৰ সংস্কৰণ মুকলি কৰা হয়। ট্ৰয় গ্লেছনাৰে ইয়াৰ পুনৰ নিৰ্মাণ কৰিছিল।

## গীতৰ তালিকা

সকলো গীতৰ কথা লিখিছে বেকী নিংকভিকে; সকলো সংগীত ডেৰেক এডাম, ডেভন ক্লিফৰ্ড, ক্ৰীষ্টা ল'ৱেন, আৰু ষ্টিফেন অ'শ্বিয়াৰ দ্বাৰা ৰচিত।

## নিৰ্মাণ

### বেণ্ড

* বেকী নিংকভিককণ্ঠ, বিন্যাস
* ডেভন ক্লিফৰ্ডড্ৰাম, বেকিং কণ্ঠস্বৰ, বিন্যাস
* ডেৰেক এডামগীটাৰ, বেকিং কণ্ঠস্বৰ, বিন্যাস
* ক্ৰীষ্টা ল'ৱেনকিবৰ্ড, কণ্ঠস্বৰ, বিন্যাস
* ষ্টিফেন অ’শ্বিয়াবেছ, বেকিং কণ্ঠস্বৰ, বিন্যাস

### অধিৱেশনৰ সদস্যসকল

* শ্বাউন পেনাৰপাৰ্কাচন (অতিৰিক্ত)
* ছাৰা ইটকোনেনবেকিং কণ্ঠস্বৰ (অতিৰিক্ত)
* টামাৰাক হকিনবেকিং কণ্ঠস্বৰ (অতিৰিক্ত)
* মেলিছা গ্ৰেগাৰচনবেকিং কণ্ঠস্বৰ (অতিৰিক্ত), লিখা-মেলা, বিন্যাস

### প্ৰযোজনা

* ডেৰেক এডামডিজাইন, ফটোগ্ৰাফী
* ব্ৰক মেকফাৰ্লেনঅভিযান্ত্ৰিকী (সহায়ক)
* ষ্টিভ হলমাষ্টাৰিং
* টেড গোৱান্সমিশ্ৰণ (সহায়ক)
* ক্ৰীছ জাঞ্জেনঅন্যান্য (দলীয় গতিশীল মানাংকক)
* শ্বাৰলা চৌডাৰঅন্যান্য (কণ্ঠ প্ৰশিক্ষক)
* ডেভন ক্লিফৰ্ডফটোগ্ৰাফী
* টড ডুইমফটোগ্ৰাফী
* শ্বাউন পেনাৰপ্ৰযোজক
* বেকী নিনকভিচপ্ৰযোজক (অতিৰিক্ত), অভিযান্ত্ৰিকী (অতিৰিক্ত), শিল্পকৰ্ম
* হাৱাৰ্ড ৰেডেকপপ্ৰযোজক, অভিযান্ত্ৰিকী, মিক্সিং, ফটোগ্ৰাফী

## তথ্য সংগ্ৰহ

শ্ৰেণী:২০০৯ বৰ্ষৰ এলবাম
শ্ৰেণী:ইউ চে পাৰ্টি এলবাম
শ্ৰেণী:পেপাৰ বেগ ৰেকৰ্ডছ এলবাম
বেৰহানে ৰাস-ৱৰ্ক

**বেৰহানে ৰাস-ৱৰ্ক** () (জন্ম-১৯৪০) ইথিঅ'পিয়াৰ এজন মহিলাৰ যৌনাংগ বিকৃতকৰণৰ(FGM) বিৰোধী কৰ্মী। তেওঁ মহিলা আৰু শিশুৰ স্বাস্থ্যক প্ৰভাৱিত কৰা পৰম্পৰাগত পদ্ধতিসমূহৰ আন্তঃআফ্ৰিকান সমিতিৰ প্ৰতিষ্ঠাপক সভানেত্ৰী আছিল।[1]

## জীৱন
খ্ৰীষ্টান ইথিঅ'পিয়ান পৰিয়ালত জন্মগ্ৰহণ কৰা বেৰহানে আছফাৱে ইউৰোপীয় পৰিচালিত প্ৰাথমিক বিদ্যালয়ত পঢ়িছিল আৰু পোন্ধৰ বছৰ বয়সত আদিছ আবাবাৰ বৰ্ডিং স্কুলত পঢ়িছিল। জেচুইট বিশ্ববিদ্যালয়ৰ পৰা শিক্ষাত তেওঁ বি এ ডিগ্ৰী লাভ কৰে। আমেৰিকাত প্ৰশিক্ষিত অভিযন্তা টেৰেফে ৰাছ-ৱৰ্কক বিয়া কৰাই ১৯৭০ চনত স্বামীৰ সৈতে জেনেভালৈ যায়। জেনেভাৰ গ্ৰেজুৱেট ইনষ্টিটিউট অৱ ডেভেলপমেণ্ট ষ্টাডিজৰ পৰা আন্তঃৰাষ্ট্ৰীয় সম্পৰ্কত তেওঁ এম এ ডিগ্ৰী লাভ কৰে। টেলিভিছনৰ এটা অনুষ্ঠানে মহিলাৰ যৌনাংগ বিকৃতিৰ বিষয়ে "তেওঁৰ চিন্তাৰ প্ৰক্ৰিয়াটো আৰম্ভ কৰিছিল"৷ তেওঁ সচেতনতা বৃদ্ধিৰ হকে কাম কৰিবলৈ চিন্তা কৰিলে । ১৯৭৭ চনত জেনেভাত বাস কৰা কূটনীতিবিদ আৰু কৰ্মীসকলে মহিলা আৰু শিশুৰ স্বাস্থ্যক প্ৰভাৱিত কৰা পৰম্পৰাগত পদ্ধতিৰ ওপৰত এন জি অ’ ৱৰ্কিং গ্ৰুপ প্ৰতিষ্ঠা কৰে। এইটো ১৯৮৪ চনত প্ৰতিষ্ঠা হোৱা আই এ চিৰ পূৰ্বসূৰী আছিল। ডাকাৰত অনুষ্ঠিত হোৱা উদ্বোধনী সভাত ৰাস-ৱৰ্কক প্ৰথম আই এ চিৰ সভাপতি নিৰ্বাচিত কৰা হয়।

১৯৯৫ চনত বেৰহানে ৰাস-ৱৰ্কে ৰাষ্ট্ৰসংঘৰ জনসংখ্যা বঁটা লাভ কৰে। ২০১০ চনত তেওঁক অষ্ট্ৰিয়া গণৰাজ্যৰ সেৱাৰ বাবে গ্ৰেণ্ড ডেকোৰেচন অৱ অনাৰ বঁটাৰে সন্মানিত কৰা হয়।

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
চেহিন টেফেৰা

**চেহিন টেফেৰা** () এগৰাকী ইথিঅ'পিয়ান নাৰীবাদী কৰ্মীযি ইথিঅ'পিয়ান পৰিচয়ৰ ধাৰণাক প্ৰচাৰ কৰে আৰু নিজকে প্যান- ইথিঅ'পিয়ান বুলি ভাবে।

## প্ৰাৰম্ভিক জীৱন আৰু শিক্ষা
ছেহিন টেফেৰাৰ জন্ম আদিছ আবাবাত হৈছিল। তেওঁ নাচৰত স্কুলত প্ৰাথমিক বিদ্যালয় আৰু চেনফৰ্ড ইংৰাজী কমিউনিটি স্কুলত হাইস্কুলত পঢ়িছিল। এথেন্সৰ লা ভাৰ্ন বিশ্ববিদ্যালয়ৰ কেম্পাছৰ পৰা সমাজবিজ্ঞানৰ স্নাতক ডিগ্ৰী, ক্লাৰ্ক বিশ্ববিদ্যালয়ৰ পৰা লিংগৰ ওপৰত গুৰুত্ব আৰোপ কৰি আন্তঃৰাষ্ট্ৰীয় উন্নয়নত স্নাতকোত্তৰ ডিগ্ৰী লাভ কৰে৷ ২০১৫ চনত লণ্ডনৰ এছ অ' এ এছ বিশ্ববিদ্যালয়ৰ পৰা তেওঁ পি এইচ ডি লাভ কৰে।

## নাৰীবাদী সক্ৰিয়তা
চেহিনে এটা নাৰীবাদী গোট Setaweet আৰু এটা সংশ্লিষ্ট প্ৰতিষ্ঠান Setaweet Plc সহ-প্ৰতিষ্ঠা কৰিছিল৷

২০১১ চনৰ অক্টোবৰৰ পৰা ২১০২ চনৰ জুলাই মাহৰ ভিতৰত ছেহিনে আদিছ আবাবাৰ যৌনকৰ্মীসকলৰ পৰিস্থিতিৰ ওপৰত গৱেষণা কৰিছিল, "যৌন কৰ্মী মহিলা আৰু তেওঁলোকৰ পুৰুষ সংগীৰ সৈতে ৯০টা সাক্ষাৎকাৰ, সাতটা ফ'কাচ গ্ৰুপ আলোচনাৰ লগতে বিশ্ববিদ্যালয়ৰ পুৰুষ ছাত্ৰৰ দুটা গোট" কৰিছিল। তেওঁ দেখিলে যে যৌনকৰ্মীসকলে নিজকে ভুক্তভোগী হিচাপে নাভাবে, আৰু তেওঁলোক "বুদ্ধিমান, হাস্যৰসময়ী আৰু প্ৰায়ে যৌনকৰ্মী হোৱাৰ সুযোগ আৰু প্ৰত্যাহ্বানৰ বিষয়ে সৎ"। চেহিনে সাৰাংশত এইদৰে কয় যে-"সাক্ষাৎকাৰ লোৱা মহিলাসকলৰ দৃষ্টিভংগী আৰু অভিজ্ঞতাই এক জটিল ছবি দাঙি ধৰে য'ত বহু মহিলাই নিজৰ কামত আহে, নিজৰ যৌনতাৰ সৈতে আলোচনা কৰি আয়ৰ বাবে আলোচনা কৰি অবাধ হিংসাৰ 'বৃত্তিগত বিপদ' সহ্য কৰে।"

২০২১ চনৰ ফেব্ৰুৱাৰী মাহত ছেহিনে উল্লেখ কৰিছিল যে Setaweet-এ টিগ্ৰে যুদ্ধৰ যৌন হিংসাৰ বলি হোৱা লোকৰ সাক্ষ্য লিপিবদ্ধ কৰিছিল। ইৰিত্ৰিয়াৰ প্ৰতিৰক্ষা বাহিনী (ইডিএফ)ক ভুক্তভোগীসকলে ধৰ্ষণৰ কাৰণ বুলি কয় । চেহিনে কয় যে চেটাৱিটৰ নথিপত্ৰই দেখুৱাইছে যে ধৰ্ষণ "বৃহৎ পৰিসৰত ঘটি আছে" আৰু "টিগ্ৰেত পিতৃ-মাতৃয়ে [ধৰ্ষণৰ পৰা ৰক্ষা কৰিবলৈ] নিজৰ ছোৱালীৰ মূৰ চুলি আৰু 'ল'ৰা' হিচাপে সাজ-পোছাক পিন্ধিছিল"।

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
আটচেডেৱেইন টেক্লে

**আটচেডেৱেইন টেক্লে** () ৰিজিঅ’ ইথিঅ'পিয়াৰ এগৰাকী অধিবক্তা আৰু আইনবিদ যি দেশখনৰ প্ৰথমগৰাকী মহিলা ন্যায়াধীশ আছিল৷ তেওঁ উচ্চ ন্যায়ালয় আৰু উচ্চতম ন্যায়ালয় দুয়োটাতে কাৰ্যনিৰ্বাহ কৰিছিল।

## প্ৰাৰম্ভিক জীৱন আৰু শিক্ষা
১৯৫২ চনৰ ২৮ জুনত ইৰিত্ৰিয়াৰ আছমাৰা (তেতিয়াৰ ফেডাৰেচন অৱ  ইথিঅ'পিয়া আৰু ইৰিত্ৰিয়া)ত জন্মগ্ৰহণ কৰা টেক্লে পৰিয়ালটোৰ সাতটা সন্তানৰ ছয়গৰাকী ছোৱালীৰ ভিতৰত এগৰাকী। পিতৃৰ উৎসাহৰ বাবে ছয়গৰাকী ছোৱালীয়েই বিশ্ববিদ্যালয় সম্পূৰ্ণ কৰে, যিটো সেই সময়ত অতি অস্বাভাৱিক আছিল। ১৯৭৮ চনত আদিছ আবাবা বিশ্ববিদ্যালয়ৰ পৰা এল এল বি ডিগ্ৰী লাভ কৰে আৰু ইথিঅপিয়াৰ প্ৰথম মহিলা আইন স্নাতকসকলৰ ভিতৰত অন্যতম হিচাপে পৰিগণিত হয়৷

## কৰ্মজীৱন
টেকলেক আদালত প্ৰশাসনৰ তত্বাৱধানত ন্যায় মন্ত্ৰালয়ত নিযুক্তি দিয়া হৈছিল। তিনি বছৰৰ পাছত তেওঁক উচ্চ ন্যায়ালয়ৰ ন্যায়াধীশ হিচাপে নিযুক্তি দিয়া হয়৷ তাৰ পিছত তেওঁ উচ্চতম ন্যায়ালয়ৰ প্ৰিজাইডিং জাজ হিচাপে নিযুক্তি দিয়া হয়। তেওঁ দেশৰ প্ৰথম মহিলা ন্যায়াধীশ আছিল। ব্যক্তিগতভাৱে আইন চৰ্চা কৰিবলৈ তেওঁ বিচাৰপীঠৰ পৰা পদত্যাগ কৰে।

১৯৯২ চনৰ পৰা ১৯৯৪ চনলৈকে টেকলে ১৯৯৫ চনৰ ইথিঅ'পিয়াৰ সংবিধানৰ বাবে ১৯৯২-১৯৯৪ চনৰ সাংবিধানিক খচৰা প্ৰস্তুত আয়োগৰ তিনিগৰাকী মহিলা সদস্যৰ ভিতৰত অন্যতম আছিল আৰু মহিলাৰ অধিকাৰক সমৰ্থন কৰা শক্তিশালী ভাষা অন্তৰ্ভুক্ত কৰা আৰু লিংগ বৈষম্যক উলংঘা কৰাৰ বাবে দায়বদ্ধ আছিল।

১৯৯৫ চনত তেওঁ মেয়াজা আচেনাফি আৰু মাৰিয়া ইউছুফৰ সৈতে ইথিঅ'পিয়ান মহিলা উকীল সংস্থাৰ সহযোগী প্ৰতিষ্ঠা কৰে। তেওঁ অসুবিধাগ্ৰস্ত মহিলাসকলক প্ৰ' ব'নো প্ৰতিনিধিত্ব কৰে আৰু মহিলাৰ অধিকাৰ আৰু মানৱ অধিকাৰৰ ওপৰত প্ৰকাশন লিখি আৰু অনুবাদ কৰিছে।

## প্ৰকাশন
* 

## ব্যক্তিগত জীৱন
আইনৰ ডিগ্ৰী সম্পূৰ্ণ কৰাৰ কিছু সময়ৰ পিছতে টেকলে বিয়া কৰাইছিল আৰু তেওঁৰ চাৰিটা সন্তান আছে।
## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
মাৰিয়া ইউছুফ

**মাৰিয়া মুনিৰ ইউছুফ**  ইথিঅ'পিয়াৰ মহিলা অভয়াৰণ্য আৰু উন্নয়ন সংস্থাৰ প্ৰতিষ্ঠাপক আৰু পৰিচালক।  তেওঁ ইথিঅ'পিয়ান মহিলা উকীল সংস্থাৰ সহ-প্ৰতিষ্ঠাপক আছিল।

## প্ৰাৰম্ভিক জীৱন
ইথিঅ'পিয়াৰ আদিছ আবাবাত হাৰাৰীৰ পিতৃ-মাতৃৰ ঘৰত মাৰিয়াই জন্মগ্ৰহণ কৰিছিল। হাইস্কুলত পঢ়ি থকাৰ সময়তে তেওঁ দাতব্য কামত জড়িত হৈ পৰে আৰু ৱাইডব্লিউচিএৰ সহযোগত ৱলো দুৰ্ভিক্ষৰ বাবে সাহায্য ধন সংগ্ৰহ কৰিবলৈ সক্ষম হয়।

## কৰ্মজীৱন
মাৰিয়াই  ইথিঅ'পিয়াৰ উচ্চ ন্যায়ালয়ত ন্যায়াধীশ হিচাপে নিজৰ কেৰিয়াৰ আৰম্ভ কৰে আৰু অধিবক্তা হোৱাৰ পিছত ১৯৯৫ চনত  ইথিঅ'পিয়ান মহিলা উকীল সংস্থা (ই ডব্লিউ এল এ)ৰ সহ-প্ৰতিষ্ঠাপক হয়৷ তেওঁ মেয়াজা আচেনাফি আৰু আটচেডেৱেইন টেকলেকে ধৰি অন্যান্য  ইথিঅ'পিয়ান মহিলাসকলৰ সৈতে ব'ৰ্ডৰ সদস্য হিচাপে কাম কৰে।

২০০৩ চনত মাৰিয়াই  ইথিঅ'পিয়াত "লিংগভিত্তিক হিংসাৰ বিৰুদ্ধে সংগঠন" প্ৰতিষ্ঠা কৰে যিটো পিছলৈ ২০০৯ চনত এছ'চিয়েচন ফৰ উইমেনছ চেঞ্চুৰী এণ্ড ডেভেলপমেণ্ট (AWSAD) নামেৰে নামাকৰণ কৰা হয়, এই সংস্থাটোৱে প্ৰথমে দেশখনৰ দুৰ্বল মহিলাসকলৰ বাবে একান্তভাৱে আশ্ৰয় প্ৰদান কৰে। ২০১১ চনত তেওঁ ৰাষ্ট্ৰসংঘৰ মহিলাৰ পৰিচালক মিচেল বেচেলেটৰ সৈতে সাক্ষাৎ কৰে যিয়ে AWSAD ভ্ৰমণ কৰে।

## বঁটা আৰু স্বীকৃতি
২০১৫ চনত মাৰিয়াক এডব্লিউআইবিৰ ৱমেন অৱ এক্সেলেন্স বঁটা প্ৰদান কৰা হৈছিল।

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
উটাকো হানাজোনো

**উটাকো হানাজোনো** ( ; জানুৱাৰী ১৯০৫ – ১৯৮২) আছিল এগৰাকী জাপানী লেখিকা, আধুনিক নৃত্যশিল্পী, গেইছা আৰু তেওঁৰ পিছৰ বছৰবোৰত টামাই হানাজোনো নামৰ জাপানীজ পৰম্পৰাগত নৃত্যৰ মাষ্টাৰ।  

## জীৱনী

১৯০৫ চনৰ জানুৱাৰী মাহত জন্মগ্ৰহণ কৰা হানাজোনোৱে টকিঅ’ মহিলা ফাৰ্মাচিউটিকেল স্কুলত (মেইজি ফাৰ্মাচিউটিকেল ইউনিভাৰ্চিটিৰ পূৰ্বসূৰী) শিক্ষা গ্ৰহণ কৰিছিল আৰু তেওঁৰ ভৱিষ্যত স্বামী শুংকিচি কুৰোছেৰ নেতৃত্বত বাওঁপন্থী থিয়েটাৰত যোগদান কৰাৰ পূৰ্বে ফাৰ্মাচিউটিকেল কোম্পানী এটাত কেৰাণী হিচাপে কাম কৰিবলৈ আৰম্ভ কৰিছিল। বিবাহৰ দ্বাৰা হানাজোনোৰ প্ৰকৃত নাম আছিল-Nao Kurose৷ তেওঁ সেই দলটোত তেতিয়াৰ শীৰ্ষস্থানীয় আধুনিক নৃত্যৰ অনুশীলন কৰিছিল, আৰু আছাকুছাৰ এটা বাৰ্লেস্ক ষ্টুডিঅ'ত যোগদান কৰিছিল। শ্বিনবাছিতেই হানাজোনোৱে গেইছা হিচাপে আৰম্ভ কৰিছিল, অতি সোনকালেই আধুনিক গেইছা হিচাপে জনপ্ৰিয় হৈছিল। 

হানাজোনোৱে ১৯২০ আৰু ১৯৩০ চনত জাপান চৰকাৰক ৰাজহুৱাভাৱে সমালোচনা কৰিছিল৷ চৰকাৰৰ নীতি অনুসৰি গেইছাসকলে আন বৃত্তি অৱলম্বন কৰাত বাধা আৰোপ কৰা হৈছিল৷ হানাজোনোৱে তেওঁৰ "গেইগিটছু" গ্ৰন্থত হানাজোনোৱে মহিলা সোঁপন্থীৰ আগশাৰীৰ কৰ্মী ফুকডা হিডেকোৰ লগতে ৱাকামাটছু শ্বিজুকোকো বিব্ৰত কৰিছিল আৰু কৈছিল যে গেইছাসকলক আন বৃত্তি গ্ৰহণ কৰিবলৈ বাধা দিয়া বাবেই তেওঁলোকৰ একাংশই জীয়াই থকাৰ স্বাৰ্থত যৌনবৃত্তিত আশ্ৰয় ল'বলগীয়া হৈছে৷ তেখেতে গেইছাসকলে প্ৰাচীন সামাজিক পৰম্পৰা আৰু ৰীতি-নীতিৰ বাবে সন্মুখীন হোৱা সামাজিক বৈষম্যকো প্ৰত্যাহ্বান জনায় যিবোৰ তেওঁলোকে এতিয়াও পালন কৰিবলগীয়া আছিল, য'ত প্ৰথাগত চুক্তিবদ্ধ দাসত্বও আছিল যিটো আগতীয়া ঋণৰ চুক্তিৰ সৈতে বান্ধ খাই আছিল।

তাৰ পিছৰ বছৰবোৰত তেওঁ পৰম্পৰাগত জাপানী নৃত্যৰ হানাজোনোৰ নিজা স্কুল প্ৰতিষ্ঠা কৰে৷ আৰু নিজকে তেওঁলোকৰ প্ৰথম ইম'মোটো বা হেড মাষ্টাৰ বুলি নামকৰণ কৰে, যাৰ নাম টামাই হানাজোনো।

## তথ্যসূত্ৰ


শ্ৰেণী:জাপানৰ ব্যক্তি
শ্ৰেণী:জাপানৰ বিখ্যাত ব্যক্তি
শ্ৰেণী:নৃত্যশিল্পী
শ্ৰেণী:লেখিকা
শ্ৰেণী:জাপানৰ সাহিত্যিক
শ্ৰেণী:জাপানৰ নাৰী অধিকাৰ কৰ্মী
বাচিলা

**বাচিলা** (৩য় শতিকা) এজনী প্ৰাচীন ৰোমৰ মাইম (মুখাভিনয়) অভিনেত্ৰী আছিল। তেওঁ প্ৰথম আৰু দ্বিতীয় শতিকাৰ ৰোমান নৃত্যশিল্পী, অভিনেত্ৰী আৰু গায়িকা আছিল।

তেওঁৰ সতীৰ্থ অভিনেতা-নৃত্যশিল্পী হেৰাক্লেইডেছৰ দ্বাৰা একুইলেয়াৰ ৰোমান এম্ফিথিয়েটাৰত তেওঁৰ স্মৃতিৰ প্ৰতি এক স্মৃতিসৌধ নিৰ্মাণ কৰা হৈছিল। স্মৃতিসৌধটোত তেওঁক সুন্দৰ, বিনয়ী পৰিধানত আৰু গৌৰৱময় ভংগিমাত খোদিত কৰা আছে। খোদিত ছবিৰ তলত গ্ৰিক ভাষাৰ লিপি থকা এক প্ৰশংসাসূচক অভিলেখ আছে। 

তেওঁ ৰোমান মাইম নাটকৰ এগৰাকী অভিনেত্ৰী আছিল, যিয়ে মঞ্চত চৰিত্ৰ ৰূপায়ণ, কথিকা নাটক, নৃত্যশিল্প আৰু কোৰাচত অংশগ্ৰহণ কৰিছিল। তেওঁৰ খ্যাতি সাম্ৰাজ্যৰ বহুতো চহৰত বিস্তৃত হৈছিল। তেওঁক *আৰ্চিমাইমা* নামেৰে অভিহিত কৰা হৈছিল, যি ৰোমান থিয়েটাৰৰ শীৰ্ষস্থানীয় অভিনেত্ৰীসকলৰ উপাধি আছিল, আৰু তেওঁৰ সমাধি লিপিত তেওঁক "দশম মিউজ" বুলি প্ৰশংসা কৰা হৈছে। তেওঁ বিশেষকৈ মৃত্যুৰ দৃশ্য অভিনয়ৰ বাবে প্ৰসিদ্ধ আছিল, যিহেতু তেওঁৰ সমাধি লিপিত উল্লেখ আছে: "তেওঁ বহু সময় মঞ্চত মৰিছিল - কিন্তু একো একোপালি নহয়! ।"  

তেওঁ অভিনয় কৰা প্ৰসিদ্ধ চৰিত্ৰসমূহৰ ভিতৰত *চাৰিচিয়ন* নামৰ এটা ষড়যন্ত্ৰকাৰী পত্নীৰ চৰিত্ৰ উল্লেখযোগ্য।

## তথ্যসূত্ৰ
 

শ্ৰেণী:অভিনেত্ৰী 
শ্ৰেণী:নৃত্যশিল্পী 
শ্ৰেণী:গায়িকা 
শ্ৰেণী:সংগীতজ্ঞ
শ্ৰেণী:প্ৰাচীন অভিনেত্ৰী
নিখিতা গান্ধী

**নিখিতা গান্ধী** (; জন্ম: ১ অক্টোবৰ ১৯৯১) এগৰাকী ভাৰতীয় নেপথ্য কণ্ঠশিল্পী, যিয়ে পাঁচটা ভাৰতীয় ভিন্ন ভাষাৰ চলচ্চিত্ৰত কাম কৰি আহিছে। তেওঁ তামিল, হিন্দী, তেলেগু, বাংলা আৰু কানাড়া চলচ্চিত্ৰ প্ৰকল্পত কাম কৰিছে।

তেওঁ ৰাবতাত দীপিকা পাডুকনৰ মুখ হিচাপে "ৰাবতা" টাইটেল ট্ৰেকটো গাইছিল। জগ্গা জাছুছ ছবিৰ অৰিজিত সিঙৰ সৈতে তেওঁৰ দ্বৈত গীত " উল্লু কা পঠা" হিট হৈছিল। শচীন: এ বিলিয়ন ড্ৰিমছ, জব হেৰী মেট চেজল, কেদাৰনাথ, লুকা চুপ্পী, সূৰ্য্যবংশী আৰু টাইগাৰ ৩কে ধৰি বহু হিন্দী ছবিৰ বাবে গীত গাইছে। লগতে লিঅ’, ৱৰিছু, ককপিট, কিছমিছ আদি বাংলা আৰু তামিল ছবিৰ বাবেও গাইছে। তেওঁৰ গীত "আও কভি হাৱেলী পে" আৰু "পোষ্টাৰ লগা দো"ও জনপ্ৰিয় হৈ পৰে। বাদশ্বাহৰ সৈতে "জুগ্নু" গীতটো ভাইৰেল হিট হৈ পৰে।

## ব্যক্তিগত জীৱন
কলকাতাত জন্মগ্ৰহণ কৰা নিখিতাই স্নাতক ডিগ্ৰী লাভ কৰি থাকোঁতে চেন্নাইত বাস কৰিছিল। পৰৱৰ্তী সময়ত তেওঁ প্ৰায় ১২ বছৰ ধৰি ওডিচি নৃত্য আৰু হিন্দুস্তানী সংগীত শিকিছিল।

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:তামিল চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:ভাৰতীয় কণ্ঠশিল্পী
## বাহ্যিক সংযোগ
*
লীলা ৰায় ঘোষ

**লীলা ৰায় ঘোষ** ( ; ১৯৪৭ বা ১৯৪৮ – ১১ মে' ২০১২) এগৰাকী ভাৰতীয় অভিনেত্ৰী যিয়ে কণ্ঠ ডাবিঙৰ পাৰদৰ্শী আছিল। তেওঁ হিন্দী, বাংলা, ইংৰাজী, মাৰাঠী আৰু উৰ্দু ভাষাত ডাবিং কৰিছিল। তেওঁ এগৰাকী ডাবিং পৰিচালকও আছিল। তেওঁৰ কন্যা মোনা ঘোষ শ্বেট্টি এগৰাকী কণ্ঠ অভিনেত্ৰী আৰু গায়িকা।
## কৰ্মজীৱন
ঘোষে হয়তো মুম্বাই চহৰৰ আন্ধেৰীত অৱস্থিত ডাবিং ষ্টুডিঅ’ ছাউণ্ড এণ্ড ভিজন ইণ্ডিয়াৰ প্ৰতিষ্ঠাপক আৰু অধ্যক্ষ হিচাপে পৰিচিত আছিল। তেওঁৰ ছোৱালী মোনাই তেওঁক সহায় কৰিছিল আৰু ১৯৯০ চনৰ আৰম্ভণিৰ পৰা লীলাৰ মৃত্যুলৈকে তেওঁলোকে একেলগে কোম্পানীটোৰ বাবে ব্যৱসায় কৰিছিল। কোম্পানীটোৱে হলিউডৰ প্ৰডাকচন হাউছ যেনে পেৰামাউণ্ট পিকচাৰ্ছ, ইউনিভাৰ্চেল ষ্টুডিঅ’ আৰু চ’নী পিকচাৰ্ছ এণ্টাৰটেইনমেণ্টে নিৰ্মাণ কৰা চিনেমাৰ বাবে ভাৰতীয় ভইচ-ডাব (বেছিভাগেই হিন্দী) চম্ভালে। ২০১৩ চনলৈকে ডাবিং ষ্টুডিঅ'টোৱে ৩০০ৰো অধিক বিদেশী ছবি আৰু হাজাৰৰো অধিক বিদেশী টিভি অনুষ্ঠান ডাবিং কৰিছে।
## মৃত্যু
২০১২ চনৰ ১১ মে'ত ৬৪ বছৰ বয়সত যকৃত প্ৰতিস্থাপন অস্ত্ৰোপচাৰৰ জটিলতাৰ বাবে ঘোষৰ মৃত্যু হয়।

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
আস্থা গিল

**আস্থা গিল** (; জন্ম: ২৪ জুন ১৯৯১) বলীউড আৰু পাঞ্জাবী পপ সংগীতৰ বাবে পৰিচিত এগৰাকী ভাৰতীয় গায়িকা আৰু গীতিকাৰ। ফুগলীৰ (২০১৪) "ধুপ চিক", খুবছুৰতৰ (২০১৪) "অভি তো পাৰ্টি চুৰু হুই হ্যায়" আৰু "ডিজে ৱালে বাবু"কে (২০১৫) ধৰি চলচ্চিত্ৰৰ গীত গাই জনপ্ৰিয়তা লাভ কৰে। আস্থাই কেইবাটাও সফল একক গীতো মুকলি কৰিছে আৰু বিভিন্ন শিল্পীৰ সৈতে সহযোগিতা কৰিছে।
## প্ৰাৰম্ভিক জীৱন
জস্পল সিঙৰ ঘৰত জন্মগ্ৰহণ কৰা আস্থা ভাৰতৰ দিল্লীত ডাঙৰ-দীঘল হৈছিল। সৰুৰে পৰাই তেওঁ ৰেকৰ্ডিং ষ্টুডিঅ'ত কাম কৰিছিল যদিও প্ৰথম অৱস্থাত সংগীত জগতত কেৰিয়াৰ গঢ়ি তোলাৰ কল্পনা কৰা নাছিল।

সংগীতৰ প্ৰতি আকৰ্ষণ থকাৰ পিছতো আস্থাই অধিক গতানুগতিক কেৰিয়াৰ পথত আগবাঢ়িছিল। তেওঁ নতুন দিল্লীৰ বিবেকানন্দ স্কুল অৱ জাৰ্নেলিজম এণ্ড মাছ কমিউনিকেচনৰ পৰা সাংবাদিকতাত স্নাতক ডিগ্ৰী লাভ কৰে আৰু তাৰ পিছত এটা বিজ্ঞাপন প্ৰতিষ্ঠান আৰু এটা নিউজ চেনেলত কাম কৰে। আস্থাৰ সংগীত কেৰিয়াৰলৈ পৰিৱৰ্তন আৰম্ভ হৈছিল, যেতিয়া কলেজৰ দিনৰে পৰা চিনাকি ৰেপাৰ ৰাফতাৰে তেওঁক বলীউডৰ এখন ছবিত কণ্ঠদান কৰাৰ সুযোগ দিছিল। ইয়াৰ ফলত তেওঁ নিউজ চেনেলৰ পদ এৰি পেছাদাৰীভাৱে সংগীতৰ কাম আৰম্ভ কৰে। ফুগলি (২০১৪) ছবিৰ "ধূপ চিক" গীতটোৰে তেওঁ চলচ্চিত্ৰীয় সংগীতৰ জগতত প্ৰবেশ কৰে।
## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
ডায়োনিচিয়া

**ডায়োনিচিয়া** (খ্ৰী. পূ. ১ম শতিকী) এগৰাকী প্ৰাচীন ৰোমৰ নৃত্যশিল্পী-অভিনেত্ৰী আছিল। 

ডায়োনিচিয়া প্ৰাচীন ৰোমৰ এগৰাকী খ্যাতনামা মঞ্চশিল্পী আছিল, যাৰ নাম ৰাজহুৱা বিতৰ্কত উল্লেখ কৰা হৈছিল। তেওঁ অতি কমসংখ্যক মহিলা মঞ্চশিল্পীৰ মাজৰ পৰা এজনী, যাৰ উপাৰ্জনৰ নিৰ্দিষ্ট উল্লেখ পোৱা যায়। তেওঁক ধনী আৰু সফল ৰোমান অভিনেত্ৰীসকলৰ অন্যতম বুলি গৱেষণাত উদাহৰণ হিচাপে দিয়া হয়। 

খ্ৰী. পূ. ৬৬ চনত, কুইণ্টাছ ৰোচিয়াছৰ সমৰ্থনত দিয়া ভাষণত চিচেৰোয়ে উল্লেখ কৰিছিল যে, প্ৰসিদ্ধ নৃত্যশিল্পী ডায়োনিচিয়াই ২০০,০০০ সেষ্টেৰ্টিয়াছ উপাৰ্জন কৰিছিল, যাক তেওঁ সেই সময়ৰ সাধাৰণভাৱে জনাজাত তথ্য হিচাপে ধৰি লৈছিল। খ্ৰী. পূ. ৬২ চনত, বক্তা হৰ্টেন্সিয়াছৰ অভিব্যক্তি উপহাস কৰি তেওঁৰ দেহভংগিমাক অভিনেত্ৰী ডায়োনিচিয়াৰ সৈতে তুলনা কৰা হৈছিল।

## অতিৰিক্ত পঠন
* Pat Easterling, Edith Hall: *[https://books.google.com/books?id=vWzdX7Yqq7MC&dq=bassilla+actress+ancient&pg=PA301 Greek and Roman Actors: Aspects of an Ancient Profession]*

## তথ্যসূত্ৰ
 

শ্ৰেণী:অভিনেত্ৰী 
শ্ৰেণী:নৃত্যশিল্পী 
শ্ৰেণী:প্ৰাচীন অভিনেত্ৰী
সুশীলা কৈৰালা

**সুশীলা কৈৰালা** (  ; নেপালী : सुशीलाई कोराला; ১৯২৩ – ১৩ জুলাই ২০০৭) এগৰাকী নেপালী শাস্ত্ৰীয় নৃত্যশিল্পী আৰু নাট্য পৰিচালিকা আছিল। নেপালৰ প্ৰথম গণতান্ত্ৰিকভাৱে নিৰ্বাচিত প্ৰধানমন্ত্ৰী বি পি কৈৰালাৰ পত্নী আছিল। নেপালী শিল্প, নাট্য, আৰু মহিলা সবলীকৰণৰ দিশত তেওঁৰ অৱদানৰ বাবে তেওঁ পৰিচিত আছিল;  আৰু লগতে নেপালৰ সমাজিক পৰিৱর্তন আৰু ৰাজনীতিৰ সংকটকালীন সময়ত গণতান্ত্ৰিক কাৰ্যকলাপ সমূহক সমৰ্থন জনাইছিল

## ব্যক্তিগত জীৱন
১৯২৩ চনত নেপালৰ লুম্বিনীৰ কপিলবস্তুত সুশীলা কৈৰালাই জন্মগ্ৰহণ কৰিছিল । ১৯৩৬ চনত বি পি কৈৰালাক বিয়া কৰাই বিৰাটনগৰলৈ যায়। তাতেই বিৰাটনগৰত পঢ়ি বিদ্যালয় পৰ্য্যায়ৰ শিক্ষা সমাপ্ত কৰে। পিছলৈ ভাৰতৰ বেনাৰসস্থিত বেনাৰস হিন্দু বিশ্ববিদ্যালয়ত অধ্যয়ন কৰে। ভাৰতৰ শাস্ত্ৰীয় নৃত্যৰ দুটা প্ৰধান ৰূপ ভাৰতনট্যম আৰু কথক আদিও অধ্যয়ন কৰিছিল। সুশীলা কইৰালাকো মণিপুৰী নৃত্যৰ প্ৰশিক্ষণ দিয়া হৈছিল। তেওঁৰ স্বামী বি পি কৈৰালাই তেওৰ *আত্মবৃত্যান্ত*  শীৰ্ষক আত্মজীৱনীত সুশীলাক "যুৱতী আৰু লাহী" বুলি বৰ্ণনা কৰিছে আৰু লগতে কয় যে তেওঁ কালা-আজাৰৰ পৰা ৰক্ষা পৰিছে।

২০০৭ চনৰ ১৩ জুলাইত নেপালৰ কাঠমাণ্ডুত সুশিলা কৈৰালাৰ মৃত্যু হয়।
## কৰ্ম জীৱন
সুশীলা কৈৰালাই সদায় বিশ্বাস কৰিছিল যে কলা, নৃত্য আৰু সংগীত হৈছে বিশ্বজনীন ভাষা, যিয়ে সকলো বস্তু আৰু সকলো মানুহক একত্ৰিত কৰে। ১৯৫৯ চনত, তেওঁৰ স্বামী প্ৰধানমন্ত্ৰী হৈছিল, কিন্তু তেওঁ কেতিয়াও ক্ষমতাৰ বেষ্টনীৰ ভিতৰত শান্তি অনুভৱ কৰা নাছিল। তাৰ পৰিৱৰ্তে, তেওঁ বিৰাটনগৰত এটা নৃত্য প্ৰতিষ্ঠান খোলাৰ সিদ্ধান্ত লৈছিল আৰু তেওঁৰ ঘৰতে এটা নৃত্য কেন্দ্ৰ স্থাপন কৰিছিল, যি সম্ভৱত নেপালৰ প্ৰথম শাস্ত্ৰীয় নৃত্য কেন্দ্ৰ আছিল। দেশৰ প্ৰথম মহিলা হিচাপে উপস্থিত থকাৰ প্ৰয়োজনীয়তাৰ সময়তহে তেওঁ কাঠমাণ্ডুত স্বামীক আকস্মিকভাৱে লগ কৰিছিল। কোৱা হয় যে এবাৰ নেপালৰ তেতিয়াৰ ৰাজকীয় দম্পতীয়ে তেওঁক প্ৰধানমন্ত্ৰী স্বামীৰ পৰিচাৰিকা হিচাপে কাম কৰি কাঠমাণ্ডুত কিয় নাই বুলি সুধিছিল আৰু তাৰ উত্তৰত তেওঁ কৈছিল যে তেওঁ বিৰাটনগৰত থকা নিজৰ নৃত্য কেন্দ্ৰৰ বাবে সময় দিয়াটো অধিক প্ৰয়োজনীয় বুলি ভাবে।

১৯৫০ চনৰ ভিতৰত যেতিয়া সুশীলা কৈৰালা ভাৰতৰ পাটনাত আছিল, তেতিয়া তাতো এখন পৰিবেশন কলা প্ৰতিষ্ঠান স্থাপনৰ বাবে সক্ৰিয়ভাৱে কাম কৰিছিল। তেওঁ আৰু হৰি উপপালৰ দৰে বন্ধু-বান্ধৱীয়ে ঘৰে ঘৰে অভিযান চলাই চান্দা পুঁজি সংগ্ৰহ কৰি তাত পাটনাত ভাৰতীয় নৃত্য কলা মন্দিৰ প্ৰতিষ্ঠা কৰিছিল। ১৯৫০ চনত তেওঁলোকে প্ৰতিষ্ঠানটো নিৰ্মাণৰ আধাৰশিলা স্থাপন কৰে।পিছলৈ এই প্ৰতিষ্ঠানটো সম্পূৰ্ণৰূপে প্ৰতিষ্ঠা হয় আৰু ১৯৬৩ চনত মুকলি কৰা হয় যেতিয়া কইৰালা নেপালৰ ৰাজনৈতিক সংকটৰ পৰিণতিৰ সন্মুখীন হৈছিল।

১৯৬০ চনৰ ১৫ ডিচেম্বৰৰ পিছত স্বামীৰ কাৰাগাৰত বন্দী হৈ থকা কঠিন সময়ত সুশিলা কৈৰালাই নিজৰ নৃত্যৰ দক্ষতা ব্যৱহাৰ কৰি পৰিয়ালৰ বাবে ধন উপাৰ্জন কৰিছিল।

## উত্তৰাধিকাৰ
সুশীলা কৈৰালা নৃত্যৰ প্ৰতি আকৰ্ষিত আছিল আৰু তেওঁৰ সদায় নেপালত এখন কলা একাডেমী খুলিব বিচাৰিছিল। কৈৰালাৰ নাতিনীয়েক ইউলিয়াই কাঠমাণ্ডুত তেওঁৰ নামেৰে *সুশীলা আৰ্টছ একাডেমী* মুকলি কৰে।

নাট্যদল আৰোহন গুৰুকুলে তেওঁৰ সন্মানত বিৰাটনগৰত থকা তেওঁলোকৰ এটা নাট্যগৃহক *সুশীলা কৈৰালা থিয়েটাৰ* নামেৰে নামাকৰণ কৰিছে। মহানগৰীৰ পৰা প্ৰথমবাৰৰ বাবে নাট্য পৰিচালক। ১৯৫১ চনত সুশীলাই বালকৃষ্ণ সামাৰ জৰিয়তে মা নাটক পৰিচালনা কৰিছিল। 

## সন্মান আৰু প্ৰশংসা
২০০৭ চনত সুশীলা কৈৰালাক "মহিলা সৱলীকৰণ আৰু সজাগতাত তেওঁৰ অৱদান"ৰ বাবে গংগাদেৱী চৌধাৰী সোঁৱৰণী সন্মানেৰে সন্মানিত কৰা হৈছিল।

## লগতে চাওক
*বি পি কৈৰালা
*গিৰিজা প্ৰসাদ কৈৰালা
*মনীষা কৈৰালা

## তথ্যসূত্ৰ
শক্তিশ্ৰী গোপালন

**শক্তিশ্ৰী গোপালন** এগৰাকী ভাৰতীয় কণ্ঠশিল্পী, কম্পোজাৰ, গীতিকাৰ আৰু পৰিবেশক, যি এ.আৰ. ৰহমানৰ দৰে দক্ষিণ ভাৰতৰ শীৰ্ষ সংগীত পৰিচালকৰ সৈতে সহযোগিতাৰ বাবে জনাজাত। চলচ্চিত্ৰীয় সংগীতৰ বাহিৰেও তেওঁ স্বতন্ত্ৰ সংগীত জগততো নিয়মীয়া অৱদান ৰাখিছে। যোৱা কিছু বছৰ ধৰি তেওঁ পপ, আৰ'এন'বি, ট্ৰিপ-হপ আৰু জাজ বিভিন্ন বেণ্ডৰ সৈতে প্ৰদৰশন কৰিছে।

একাধিক ভাষাত স্বতন্ত্ৰভাৱে সংগীত পৰিবেশন আৰু মুক্তি দি আহিছে। পেছাত তেওঁ এগৰাকী স্থপতিবিদ, স্কুল অৱ আৰ্কিটেকচাৰ এণ্ড প্লেনিঙৰ স্নাতক। 
## প্ৰাৰম্ভিক জীৱন
শক্তিশ্ৰী গোপালন কেৰেলাৰ কোচিত ডাঙৰ-দীঘল হয়। তেওঁ স্কুলীয়া শিক্ষা কালামছেৰীৰ ৰাজাগিৰি পাব্লিক স্কুলত সম্পন্ন হয়। স্কুলৰ পিছত চেন্নাইলৈ গুচি যায় আৰু আন্না বিশ্ববিদ্যালয়ৰ স্কুল অৱ আৰ্কিটেকচাৰ এণ্ড প্লেনিঙত স্থাপত্যত ডিগ্ৰী লয়।

১৩ বছৰ ধৰি কৰ্ণাটকী সংগীতৰ প্ৰশিক্ষণ লৈছিল। একাদশ শ্ৰেণীত পঢ়ি থাকোঁতে এছ এছ মিউজিকে ভইচ হাণ্ট ১ আয়োজন কৰিছিল। যিহেতু তেওঁৰ বয়স ১৮ বছৰৰ তলৰ আছিল, সেয়েহে তেওঁ অডিচন দিয়ে ক্ষান্ত থাকিবলগীয়া হৈছিল। ২০০৮ চনত এছ এছ মিউজিকৰ ভইচ হাণ্টৰ দ্বিতীয় ছিজনত তেওঁ জয়ী হয়। ২০০৮ চনৰ নৱেম্বৰ মাহত তেওঁ প্ৰথমবাৰৰ বাবে অডিচন দিয়ে আৰু টেক্সি ৪৭৭৭ ছবিখনৰ বাবে প্ৰথম গীত গোৱাৰ সুযোগ পায়।
## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
আৰবুছকুলা

**আৰবুছকুলা** (লেটিন: Arbuscŭla; মৃত্যু: খ্ৰী. পূ. ৫৪ - ৩৫) এগৰাকী প্ৰাচীন ৰোমৰ মঞ্চ শিল্পী আছিল। খ্ৰী. পূ. ১ম শতিকাত তেওঁ পেণ্ট'মাইম নাটকত জনপ্ৰিয় অভিনেত্ৰী আছিল। সেই সময়ত নাটকৰ অধিকাংশ মহিলা চৰিত্ৰ পুৰুষ অভিনেতাসকলে অভিনয় কৰিছিল, বিশেষকৈ শোকান্ত নাটকত। 

খ্ৰী. পূ. ৫৪ চনত চিচেৰোয়ে তেওঁৰ সফলতাৰ উল্লেখ কৰিছিল আৰু কৈছিল যে তেওঁ তেওঁৰ নাট্যাভিনয়ত অধিক আনন্দ লাভ কৰিছিল। হৰাচেয়ে উল্লেখ কৰিছিল যে, কোনোবাৰ তেওঁৰ প্ৰদৰ্শনত দৰ্শকে তেওঁৰ প্ৰতি অসন্তুষ্টি প্ৰকাশ কৰি তেওঁক হাঁহি-ঠাট্টা কৰিছিল। যদিও, তেওঁৰ দৰ্শকৰ একাংশৰ বিদ্ৰূপক গম্ভীৰভাৱে গ্ৰহণ নকৰি, তেওঁ কৈছিল, "যদিহে অশ্বাৰোহীসকলে মোক প্ৰশংসা কৰে, তেন্তে সাধাৰণ জনগণে মোক বিদ্ৰূপ কৰাটো কোনো কথা নহয়।" 

## তথ্যসূত্ৰ
 

শ্ৰেণী:অভিনেত্ৰী 
শ্ৰেণী:প্ৰাচীন অভিনেত্ৰী
শিপ্ৰা গোৱেল

**শিপ্ৰা গোৱেল** এগৰাকী ভাৰতীয় গায়িকা। তেওঁ "ইছক বুলাৱা", "অংগ্ৰেজীৱালী মেডাম", "উংলি", "টুট্টি বোলে ৱেডিং দি", "য়াদাঁ তেৰিয়াঁ", "লাভলী ভিএছ পিইউ", "মেইনু ইছক লগা" আৰু "পাৰো" আদি গীতৰ বাবে জনপ্ৰিয়।
## প্ৰাৰম্ভিক জীৱন
যদিও পৈতৃক শিপা ভাৰতৰ পঞ্জাৱৰ মানছাত, তেওঁৰ দিল্লীত জন্ম হৈছিল আৰু তাতে ডাঙৰ-দীঘল হৈছিল। তেওঁৰ পৰিয়ালটো সংগীতৰ সৈতে জড়িত। তেওঁৰ পিতৃ-মাতৃ সুভাষ আৰু অঞ্জু গোৱেল দিল্লীৰ বিখ্যাত গায়ক। অতি কম বয়সতে তেওঁ গান গাবলৈ আৰম্ভ কৰিছিল আৰু পিতৃ-মাতৃৰ লগত লাইভ শ্ব’ আৰু ৰেকৰ্ডিঙত অংশগ্ৰহণ কৰি বিভিন্ন অভিজ্ঞতা সংগ্ৰহ কৰিছিল। স্কুলীয়া জীৱনত তেওঁ মেধাৱী ছাত্ৰ-ছাত্ৰীৰ মাজত আছিল, কেৱল শৈক্ষিক দিশতে, নহয় সংগীত প্ৰতিযোগিতাতো। দ্বাদশ শ্ৰেণীৰ ব'ৰ্ড পৰীক্ষাত (কলা) তেওঁ শীৰ্ষস্থান দখল কৰে। ষষ্ঠ শ্ৰেণীত থাকোঁতে তেওঁ প্ৰথম সংগীত প্ৰতিযোগিতাত অংশগ্ৰহণ কৰে আৰু ৰাজ্যিক পৰ্যায়ত ১ম পুৰস্কাৰ লাভ কৰে। তেওঁ ভাৰতীয় শাস্ত্ৰীয় সংগীতত স্নাতক ডিগ্ৰী লৈছে।
## কৰ্মজীৱন
প্ৰতিযোগিতাত অংশ কৰি লাভ কৰা সকলো অভিজ্ঞতাই, দ্বাদশ শ্ৰেণীত পঢ়ি থকাৰ সময়ত প্ৰথমটো শ্ব’ কৰাত সহায় কৰিছিল। তেওঁ দিল্লীৰ সংগীত মহলত এটা নিয়মীয়া নাম। ২১ বছৰ বয়সত বলীউড নেপথ্য কণ্ঠশিল্পী হিচাপে কেৰিয়াৰ গঢ়িবলৈ মুম্বাইলৈ স্থানান্তৰিত হোৱাৰ কথা ভাবিছিল। দিল্লীৰ হিন্দু কলেজৰ পৰা শাস্ত্ৰীয় সংগীতত স্নাতক ডিগ্ৰী লোৱাৰ পিছত ২০১৩ চনত তেওঁ মুম্বাইলৈ গুচি যায় আৰু অতি সোনকালেই বিশাল–শেখৰৰ 'ইছক বুলাৱা'ৰ জৰিয়তে বলীউডত আত্মপ্ৰকাশ কৰে। তেতিয়াৰ পৰাই তেওঁ বলীউড আৰু পলিউডত বহু গীত গাইছে।

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী